Jon Luzuriaga: "Birsortu nahi genuen ehunaren zelula espezializatuak lortzea izan zen gure helburua" — Unibertsitatea.Net\nHemen zaude: Hasiera › Ziztu bizian › Jon Luzuriaga: "Birsortu nahi genuen ehunaren zelula espezializatuak lortzea izan zen gure helburua"\nJon Luzuriaga: "Birsortu nahi genuen ehunaren zelula espezializatuak lortzea izan zen gure helburua"\n2022/04/28 - Unibertsitatea.net\nJon Luzuriaga Gonzalez (Oñati, 1989) Biokimikan lizentziatu zen (2012) eta ikerketa Biomedikoan egin zuen masterra gero (2013); biak UPV/EHUn. 2018. urtean Biomedikuntzan doktoratu zen eta doktoratu osteko ikertzaile bezala egon ondoren, irakasle bezala dihardu UPV/EHUko Medikuntza eta Erizaintza fakultatean.\nBiokimika ikasi zenuen eta ikerkuntzarako munduan murgildu zinen gero.\nEgia esan, hasieran itsas-biologoa izan nahi nuen. Baina karreran aurrera egin ahala biologia zelularra eta molekularrarekin maitemindu nintzen. Karreran zehar esaten genuen bezala, botedun biologo izatetik mantaldun biologo izatera pasatu nintzen. Biokimikako lizentziaturan egindako praktiketan konturatu nintzen ikerketa gustuko nuela, beti izan dut gauza berriak jakiteko gogoa eta jakin-mina asetzeko zer dago hoberik ez-jakinak ulertzen saiatzea baino!\nBizitzak maila molekularrean eta zelularrean nola funtzionatzen duten jakiteko grina irakasleen eskutik hasi zitzaidan. Are gehiago, liluratu egin ninduen bizitzaren maila txikienetan ematen diren prozesuak nolako zehaztasunarekin antolatuta dauden ikusteak. Ildo beretik, zelula amek dituzten ezaugarri bereziak eta aplikagarritasuna ezagutzeak, hauek osasun tresna bihurtzeko aukera ematen digute beraiei buruz gehiago ikasten dugun bitartean. Lehenengo momentutik jakin nuen ez zela bide erraza izango, baina egunero gauza berri bat ezagutu eta esperimentu berriak diseinatu ahal izatea beste edozein lanetan lortu ezin daitekeen gauza da.\nKaltetutako nerbio-ehunak birsortzea izan duzu ikergai tesian.\nAzkenengo helburua nerbio-ehunen birsortzea bazen ere, tesiaren gehiengoa giza hortz mamietako ama zelulen (human Dental Pulp Stem Cells, hDPSCs) neurodesberdintzapen ahalmenean fokatu genuen; behin prozesu honen gutxienekoak jakinda, zelula hauek birsortze neuralean erabili ahal izateko. Izan ere zelula amak funtzio eta morfologia konprometitua duten gorputzeko edozein zelula bihurtzeko ahalmena duten zelula goiztiarrak dira. Nire tesian, hDPSCs-ek neuronek dituzten ezaugarrien antzekoak diren ezaugarriak adieraztea lortu genuen, kondizio berezi batzuk erabiliz. Baina honetaz aparte, hauek odol hodietako zelulen ezaugarriak lortzeko ahalmena ere bazutela jabetu ginen. Hau neuronak lortzea bezain garrantzitsua da, izan ere, jakina da patologia neurodegeneratibo askotan odol hodien integritatea minduta dagoela. Beraz, lehenik eta behin birsortu nahi genuen ehunaren zelula espezializatuak lortzea izan zen gure helburua gero hauek ehunean behar den eran integratu zitezen.\nTesiaren bigarren zatian desberdindutako zelula hauek nerbio sistema zentralean, burmuinean hain zuzen ere, integratzea izan zen xedea. Emaitzek, giza jatorria duten hDPSCs-ak saguen burmuinean arazo barik barneratzeko eta bizirauteko kapazitatea zutela erakutsi zuten. Gainera, odol-hodiak eratzeko ahalmena zutela erakutsi zuten eta emaitzak aldizkari zientifiko espezializatuetan argitaratu genituen. Aurkikuntza honek, hDPSCs-ak ehun-nerbiosoa bezalako ingurune zail batean bizirauteko eta funtzionalak izateko aukera dutela erakutsi zuen.\nIldo beretik, burmuinean gerta daitezkeen lesioei aurre egiteko giza jatorria duten hDPSC-ak eta grafenoarekin funtzionalizatutako PLCL material biodegradagarri nanoestrukturatuak elkartuz terapia zelular posiblea ikertzen ari gara elkarlanean. Bertan ari gara ni parte naizen Medikuntza eta Erizaintza fakultateko Zelulen biologia eta histologiako Fernando Unda-ren "Signaling Lab" taldeko irakasle eta ikertzaileak (Gaskon Ibarretxe, Jose Ramon Pineda, eta Beatriz Pardo), materialetan adituak diren UPV/EHUko Ingeniertitza eskolako Zibio taldea (Aitor Larrañaga) eta Polimerbio enpresa (Yurena Polo).\nZientzian gertatu ohi den bezala, aukera, bat-batean agertu zitzaigun. Ni Fernando Undaren taldera iritsi nintzenean talde hau hortzen eta aho egituren garapenean zen aditua. Urte gutxi ziren hDPSCs-en existentzia deskribatu zela eta Fernando eta Gaskonek apustua egin zuten zelula hauen balio zientifikoaren alde. Hasiera batean ezaugarri neuralen ezagupenean geunden murgilduta eta kongresu batean Jose Ramon Pineda ezagutu genuen. Pinedak, esperientzia luze eta emankorra zuen neurozientzian eta burmuineko gaixotasunen ikerketan. Hau izan zen zelulen jokaera nerbio-ehunean testatzeko gure abiapuntua.\nHortzetako mamian aurkitzen diren zelula ama batzuetan jarri zenuten fokua.\nZelula amek erakusten duten moldagarritasuna eta desberdintzapen ahalmena, ehunen birsorkuntza eta farmakoen testatzean izan dezaketen garrantziaren erakusle dira.\nGaldera honi erantzuteko lehenik eta behin zelula ama mota desberdinak existitzen direla aipatu behar da. Enbrioien zelula amak (ESCs), zigotoa sortzen denetik fetuaren garapeneko hasierako faseetan aurki ditzakegun zelula goiztiarrak, gorputzeko edozein zelulatan bihurtzeko ahalmena dute. Izaki bat sortzeko ahalmena ere badute (behintzat birtualki), baina beraien jatorria dela eta, zenbait buruhauste etiko dakartzate beraiekin.\nIndibiduo helduan aurki ditzakegun zelula amei dagokienez berriz, bi mota desberdindu ditzakegu. Lehenengoak zelula ama bideratuak (iPSCs) dira, hauei eraldaketa genetikoak eragin behar zaizkie, Yamanaka faktoreak erabiliz, zelula helduei (azal zelulak, adibidez) dagozkien ezaugarri bereziak galdu eta berriro zelula ama bihurtzeko. Hauen erabilerak inplikazio etikorik ez badu ere, segurtasun arazoak eragin diezazkioke terapia jasan duen gaixoari. Oraindik ez dago argi eraldaketa genetikoak zelula hauengan izan ditzaketen efektuak epe luzera (minbizien eraketa, funtzionamendua kaltetu...) eta bestalde zelula helduek denboraren pasoaren ondorioz berezko dituzten aldaketa eta mutazio genetikoak kitzikatu daitezke zelula hauek desberdintzearen ondorioz (hazkunde kontrolaezina, mutazioen areagotzea, etab.). Izaki helduetan aurki daitezkeen zelula amei, zelula ama helduak deritzegu. Hauek ez dute edozein zeluletara desberdintzeko aukera, ESC-kin gertatzen zen bezala, eta ez dira hain IPSCs-ak lortzeko bezain errazak, baina ez dituzte arazo etikoak eta segurtasun arazorik aurkezten. Zelula ama helduak, organo eta ehun berezitan aurkitzen diren zelula aitzindariak dira. Enbrioiaren garapenetik izakiaren heldutasunerako bidean organo eta ehun desberdinen birsendatzea eta birsortzea eragingo duten zelulen populazio hondarrak dira. Populazio desberdinak aurkitu ditzakegu gorputz osoan zehar (nerbiosoak, gantz-ehunekoak, hezur-muinekoak, hematopoietikoak...).\nGuk hain ezagunak ez diren baina lortzeko errazagoak diren eta emaileari interbentzio minimoa eragingo dion zelula iturrian jarri genuen fokua. Izan ere, zabor biologikoa den 3. kordaletatik (azken hagina) ateratzen ditugu hDPSCs-ak, interbentzio txikia behar duen prozesua da beste zelula batzuk lortzeko behar den liposukzio eta nerbio-ehun kirurgiarekin konparatuta.\n... eta helduen nerbio-ehunen birsortze zelula ama aproposenak hortzetan daudenak direla ikusi duzue.\nZelula ama desberdinek onura eta ahalmen desberdinak dituzte, eta gure ustez hDPSC-ek, etorkizuneko terapia zelularretan erabiltzeko berezitasun estrategikoak dituzte. Izan ere, hDPSCak jatorri ektomesenkimatikoa dutela esaten dugu. Hau da, enbrioaren garapenean ektodermotik sortutako gongor neural izeneko egituratik mesenkimara askatzen diren zelulek sortuko dituzte aurpegiko egitura gehienak (hezurrak, hortzak, muskuluak, nerbioak...) eta aldi berean gongor neuraletik sortzen dira nerbio sistema periferikoa osatuko dituzten zelulak (neuronak, Schwann zelula mielinizatzaileak...).\nGizaki helduen hortzetan aurkitzen ditugun zelula amen hondarrak eta nerbio ehuneko zelulen hurbiltasun filogenetikoak abantaila estrategikoa dira, beste zelula amek dituzten ezaugarriekin konparatuz, nerbio ehunaren birsortzea lortzeko. Hala nola, askoz urrunago egongo dira filogenetikoki gantz edo hezur-muineko zelula amak nerbio ehunetako zeluletatik guk erabiltzen ditugun zeluletatik baino, eta nire tesiaren hipotesia baieztatuz neurona edo zelula glia bilakatzeko ahalmena mantentzen dute hDPSC-ek.\nZelula hauek hortzetatik atera eta hazteko animalia jatorriko serumak erabili izan dira. Baina desabantailak dituzte...\nOdoletik odol zelulak (eritrozito, leukozito...) kentzen direnean plasma izeneko likidoa eratzen da. Plasmari faktore koagulatzaileak kentzen zaizkionean ura, bitamina, proteina, hormona, glukosa eta hazkuntza faktoreak bezalako elementu biologikoz osatuta dagoen serum izeneko elementua sortuko da. Zelulen in vitro ereiketan behi-fetu seruma (FBS ingelesez) erabiltzen da maiz, zelulen hazkuntza, itsaspen eta biziraupena faboratzen dituelako. Animali serumaren erabilerak hazkuntzen hedapenean abantailak ematen baditu ere, zenbait desabantaila ere badakartza berarekin. Esate baterako, gizakiaz kanpoko elementuen erabilera debekatuta dago giza terapiatan erabiliko diren zelulen hazkuntzatan, hauek pazientearen immunitate sistema (IS) kitzikatu dezaketelako. Gainera serumaren konposizioa ez da guztiz ezaguna, eta ezinbestekoa da hazkuntzatan dauden zelulengan eragin dezaketen elementu guztiak guztiz ezagutzea. Besteak beste prioiak eta birusak ekar ditzake serumak berarekin eta hau kritikoa izango litzateke terapia zelularra jasango duen pazientearentzat. Hortaz aparte, FBS-ak leinu zelular espezifiko batzuetara bideratuko ditu zelulak, kasu honetan, ezaguna da serum-ean dauden elementuek hezur leinuko zeluletaranzko desberdintzapena areagotu dezaketela zelula ama mesenkimaletan. Gure kasuan hDPSC-ak birsortze-neuraleko terapiatan erabili nahi ditugu, beraz, ez zaigu baliagarria desberdintze espontaneo hau.\nZelulak hazteko diseinu berritzaileen beharra zegoen. Zer da lortu duzuena?\nLehen aipatu bezala serumak hazkuntzen hedapenean abantaila nabariak badakartza ere, giza terapia zelularrean erabili behar diren zelulentzat desabantaila handiak ditu. Hasieratik, hDPSC-ak hazteko serumik ez zeukan protokolo baliagarri bat puntuan jartzea izan zen nire lana. Bagenekien hazkuntza protokoloak aldatzean zelulei eragingo genizkien aldaketak ere garrantzitsuak izango zirela. Izan ere, hazkuntzei FBS-a kentzeak hDPSC-ak beste leinu batzuetara desberdintzeko ahalmena esleitu genien.\nAzkenengo urteotan argitaratu ditugun lanetan aurkeztu dugun bezala, hDPSC-ak leinu neuraletara (glia eta neurona) eta endotelialetara desberdintzea lortu dugu serum bariko hazkuntza medioak erabiliz. Serum gabeko medio berezi hauek erabiliz hDPSC-ak "dentosfera" izenarekin ezagutzen ditugun egitura esferikoetan haztea lortu dugu, eta hau patentatu. Hauek, lehen aipatutako zelula aitzindarien konbinazioz daude osatuta. Hauek saguen burmuinean sartzean gainera giza jatorriko odol baso berriak sortzeko eta hartzaile desberdinen ehunetan integratzeko ahalmena dutela erakustea lortu dugu.\nZer suposatu du aurkikuntzak?\nAzken urteotan lortu ditugun datu eta argitalpenek, baliozko informazio ugari atera du argitara. Zientziaren jakintza basikoari so eginez, serumak hDPSCs-en desberdintzapen ahalmenean eta hazkuntzan duen efektua aztertu dugu. Eta zientzia aplikatuari dagokionez, hDPSC-ak nahieran modulatzeko ahalmena lortu dugu, hauek etorkizuneko terapia zelularretan lortu nahi ditugun leinu zelularretara nahieran bideratuz eta hauek immuno-jasangarri eginez.\nHonetaz aparte, hDPSC-ak ugaztun baten burmuinean sartzea, bizirautea eta integratzea ez ezik, hauek saguaren odol basoen birtualki berdinak diren giza jatorrizko basoak sortzeko ahalmena dutela ikasi dugu.\nZein aplikagarritasun izan ditzake?\nGure aurkikuntzen aplikagarritasuna mugagabea da. hDPSC-ek beste animalien burmuinean integratzeak eta funtzionalak diren egiturak sortzeak (odol hodiak), aurrerapauso garrantzitsua suposatzen dute terapia hauen erabilgarritasun klinikoan. Izan ere, gaixotasun neurodegeneratibo gehienetan, esperotako zelulez gain (glia eta neuronak), unitate neurobaskularreko zelulek (endotelialek, perizitoek) ere mina jasaten dutela ezaguna da. Askotan odolak dakarren nutriente eta oxigenoa bermatzeak gaixotasunaren sintomatologia baretu dezake eta baita fisiopatologia atzeratzea ere. Ondorioz, gure zelulen neurodesberdintzapen ahalmenaz aparte odol basoak sortzeko ahalmena oso garrantzitsua izan daiteke neuroendekapen gaixotasunari aurre egiteko momentuan.\nHala ere, gure zelulen onurarik garrantzitsuena hauek terapia autologotan (paziente beraren zelulak erabiliz) erabilgarritasuna da. Abantaila hauen artean kontuan izan behar da hDPSCak lortzeko behar den inbasibitate baxua eta erraztasuna, eta IS-aren modulazio ahalmena. Hainbestekoa da hDPSCs-ek daukaten immunomodulazio ahalmena, SARS-cov-2 (COVID19) gaixotasunak eragindako zitokina ekaitzari (IS gehiegizko aktibazioa) aurre egiteko entsegu klinikoak egin direla hDPSC-ekin, Wuhan-en bertan.\nTesia 2018an defendatu zenuen, eta orain, unibertsitatean ari zara lanean.\nTesia amaitu nuenetik, doktoratu osteko DOKBERRI ikerkuntza beka bat izan dut eta zenbait ikerkuntza kontratu kateatu ditut segidan. Jarraitu dut ikerkuntza beka gehiago eskatzen baina ez da erraza hauek lortzea; jende asko gaude egoera berdinean eta ematen diren dirulaguntzak ez dira hainbeste. Euskal Herrian ikertzen jarraitu nahi badugu behintzat, lehiakortasuna ikaragarria da. Gizarte bezala gogoeta egin beharko genuke zientziaren eta zientzialariei ematen diegun garrantziaren inguruan, are gehiago Covid19-arekin gertatutakoa eta gero. Argi daukat ez dela gaixotasun pandemiko bakarra izango.\nOrain irakasle bezala dihardut EHUko medikuntza eta erizaintzako fakultateko Fisiologia departamentuan. Urritik nabil irakasle lanetan eta egia esan, oso gustura nago erronka galanta bada ere. Klaseak prestatzeko denbora asko eman behar da, baina aldi berean, gauza berriak ikasteko aukera ematen dit, ez bakarrik liburuetatik, baita pertsonetatik ere. Oraingoz beti izan ditut ikasle talde adeitsuak, ez bakarrik medikuntza eta erizaintza fakultatean, baita Donostian ematen ditudan jubilatuentzako esperientzia geletan. Dudarik gabe asko nabil beraiengandik ikasten.\nBestalde, ikerketarekin jarraitzea ere funtsezkoa da niretzat eta ahal bezain beste sartzen naiz laborategira hDPSC-ekin lan egitera. Eskerrak Fernando Undaren laborategian kalitate zientifikoa ez ezik kalitate pertsonala ere puntakoa den. Laborategia osatzen dugunon artean laguntza galanta jasotzen nabil dauzkagun proiektuak aurrera ateratzeko.\nEsperientzia polita izan zen. Beharrezkoak ditugu ikertzaile euskaldunok egiten ditugun ikerlanak aditzera emateko tresnak, askotan ez dakigu gure laborategi albokoak zer egiten duen. Ezinbestekoa da zientzia munduan kolaborazioak bermatzea eta askotan kanpora jotzen dugu hemen bertan errazago eta merkeago egin daitezkeen teknikak burutzeko.\nHortaz aparte, ikertzaile gazteen lana baloratzeko tresna ezin hobea da txiotesia, gure lanaren fruituak ez dira berehalakoak izaten eta askotan gizarteak ez du antzematen Euskal Herrian dauden ikertzaile gazteen lanak izan dezakeen garrantzia urte batzuk pasatu arte. Txiotesiak gure lana gizarteratu eta ikusgarri egiteko boterea ematen digu, gure ikerketak gizarteari erakusteko, alegia. Nature eta Science bezalako aldizkari garrantzitsuetan argitaratzen duten ikerlariek izan ohi dute boza mass-media eta komunikabideetan, eta umilagoak baina garrantzitsuak izan daitezkeen lanek ez dute maiz gizartera heltzeko aukerarik izaten. Hutsune hori betetzen du hain zuzen ere Txiotesiak.


Joseba Azkarraga: ´Kalitatea osoa lortzea modernitatea, lehiakortasuna eta gero eta desberdinagoa eta zorrotzagoa den merkatuari egokitzea da´ | EA - Eusko Alkartasuna\nHasiera » Gizartea » Joseba Azkarraga: ´Kalitatea osoa lortzea modernitatea, lehiakortasuna eta gero eta desberdinagoa eta zorrotzagoa den merkatuari egokitzea da´\nJoseba Azkarraga: ´Kalitatea osoa lortzea modernitatea, lehiakortasuna eta gero eta desberdinagoa eta zorrotzagoa den merkatuari egokitzea da´\nArgitaratua honek egina: Prentsa Bulegoa data Mar 26, 2003 honetan: Gizartea\nEuskadiko Lan Sozietateen Taldearen (ASLE) batzar nagusiaren inaugurazioan, sailburuak taldeak kalitatearen kultura bere egitura osoan sartzeko egindako ahalegina nabarmendu du.\nGaur goizean, Vitoria-Gasteizen, Joseba Azkarraga Eusko Jaurlaritzako Justizia, Lan eta Gizarte Segurantza sailburuak azpimarratu duenez, gero eta lehiakorragoa den merkatuaren premiei erantzuteko, beharrezkoa da enpresak kalitate osoaren kultura bere egitea.\nEuskadiko Lan Sozietateen Taldearen batzar nagusian, Lan-arloko arduradunak honako hau azaldu du: ´pentsaezina da gaur egun enpresari buruz hitz egitea kalitate osoa aipatu barik; kalitate osoa lortzea modernitatea, lehiakortasuna eta gero eta desberdinagoa eta zorrotzagoa den merkatuari egokitzea da; horregatik, hain zuzen, XXI. mendeko enpresak bere baitan parte hartzen duten prozesu guztiak kalitateaz janzteko asmoa behar du´.\nSolasaldian, Joseba Azkarragak ASLE taldeak kalitatearen kultura bere egitura osoan sartzeko egindako ahalegina nabarmendu du; izan ere, hori dela eta, sailburuaren esanetan, lan-sozietateen dudarik gabeko erreferente bilakatu da, Euskadin ez ezik, Estatu osoan ere. ´ASLErentzat azken ekitaldietan kalitatea helburu estrategikoa izan da, eta bada, hau da, taldearen beraren etorkizunari begirako apustu argia, eta, nola ez, taldea osatzen duten sozietateena´, gehitu du.\nBestalde, Justizia, Lan eta Gizarte Segurantza sailburuak pertsonen kudeaketaren kalitatea negozioaren eta enpresaren planifikazio estrategikoaren funtsezko elementua dela azpimarratu du. ´Zein bideragarritasun izango luke irekia, sortzailea eta malgua izan gura duen enpresak pertsona ireki, sortzaile eta malguak oinarritzat hartu ezean?´, galdetu dio bere buruari Azkarragak.\n´Kontua ez da ?ez soilik behintzat? aintzat hartzea zelan aprobetxatzen duen organizazio osoak langileen ahalmen guztia, baizik eta, era berean, Gizarte Ekonomiaren ikuspuntutik, zelan baliatzen diren etengabe langileak, jardunean, konpromisoaz, motibazioaz eta partaidetzaz´, gehitu du Azkarragak.\nEkitaldia amaitzean, Eusko Jaurlaritzako Justizia, Lan eta Gizarte Segurantza sailburuak eskultura bat eman dio Josetxo Hernández ASLEko buruari, taldeak azken urteotan egindako lanarekiko aitormen gisa.


Tronpetarekin eztul egitea | Kultura | Berria\nTronpetarekin eztul egitea\nTxaranga Urretabizkaia taldeak performancearen eta esperimentazioaren artean dabiltzan 90 konposizioren baino gehiagoren partiturak bildu ditu 'Partiturak/s' liburuan\nTxaranga Urretabizkaia taldeko zenbait kide, Bilboko Aire arte galerian, beren konposizioak biltzen dituen liburua aurkezten. FOKU Tamaina handiagoan ikusi\n«Pieza hau 50 urte barru joko da, 2070ean. Ordurako, gutariko asko hilda egongo gara». Balio dezake Jon Mantxik konposatutako Berrogeita hamar urte barru izeneko piezak Txaranga Urretabizakaiaren proposamen estetikoaren erretratua egiteko. 2017an sortu zuten taldea, eta ordutik 2020ra arte konposatutako piezen hautaketa bat eman dute argitara orain: Partiturak/s (Popurrit). Performancearen eta esperimentazioaren artean dabiltzan 90 konposizio baino gehiago dakartza bildumak, eta taldeak zuzenean eskainitakoak dira erdia inguru. Irakurleak nekez topatuko du bertan pentagrama eta noten irudikapen konbentzionalik, ordea, kasurik gehien-gehienetan taldekideek egin beharreko mugimenduei eta piezaren azken helburu poetikoei buruzko oharrek osatzen baitituzte partiturak. Ko-jotzen izeneko piezan, kasu. «Musikariak multzoan, hiru lerrotan jarrita. Musikari bakoitzak aldamenekoaren instrumentuko pistoiak jotzen ditu bere instrumentuan putz egiten duen bitartean. Guztiak lotuta gelditzen dira. Denen artean zentzua duen zerbait jotzen saiatuko dira, aurrez entseatu gabe».\nHamabost kide ditu egun taldeak, baina aldatuz joaten da kopurua aldiro, eta, beraz, ez da beti finkoa izaten zerrenda. Taldeko kide dira, besteak beste, Amaia Molinet, Fernando Gomez, Luis Andre, Luis Candaudap, Mila Dolz, Miren Barrena, Pablo Lajo, Jon Mantxi, Terri Florido, Fito Ramirez-Escudero, Sara Padilla, Unai Requejo, Ibon RG, Myriam Rzm eta Fernando Ulzion, eta eurek sortutako partiturak bildu dituzte liburuan.\nMantxi lehen unetik izan da kolektibo aldakor horretako kidea, eta, esan duenez, hasieran emanaldi bakar baterako sortu zuten taldea, eta saioz saio osatutako lau urteko ibilbidea errepasatzeko balio izan die liburuak. «Fanzine bat egitea zen gure asmoa, baina ikusi dugu partitura asko zeudela, eta liburu forma eman diogu».\nMugimendua eta espazioa\nMusikariak Fluxus mugimendu artistikoa eta Scratch Orchestra talde esperimentala aipatu ditu erreferentziatzat, haiek ere pentagramarik gabe sortu zituztelako konposizioak, musikariei segitu beharreko jarraibide sorta bat zehaztuz. Mantxiren hitzetan, gainera, joko duten nota multzoaz harago, joko duten hori nola joko duten ere zehazteko aukera eskaintzen die horrek. «Haize instrumentuek eta txaranga formatuak aukera ematen digu espazioan mugitzeko, eta hori askatzailea izan da guretzat. Soinuak mugimenduan egoteak aberastasuna ematen du, eta esparru hori lantzen dute partituretako askok. Mugimendua eta espazializazioa garrantzitsuak dira guretzat».\nUmorea gailentzen da konposizio askotan, baina badira koreografia konplexuak zein entzuleekiko hartu-eman zuzena proposatzen duten piezak ere. Omenaldiarekin nahasian doa irribarrea, esaterako, Ennio Morricone hil zen egunean bertan konposatutako Lokotxa biltzen izeneko piezan. «Instrumentuak lerro zuzenean desmuntatuta, zati bakoitza bi metroko distantzian; lokotxa biltze jokoan bezala. Desmuntatutako tresna bakoitzak lerro paralelo bana sortuko du, euren arteko bi metro inguru utziz. Musikariak korrika hasi, zati bat hartu, plazaren beste aldera ekarri,eta tresna muntatzen joango dira. Bukaeran, Ennio Morriconeren The Mission doinua jo».\nSorpresa da txarangaren beste motorretako bat. Mantxi: «Normalean ez dakigu nola geldituko den, edo zer gertatuko den emanaldi bakoitzean edo pieza bakoitzean. Kasualitateak sortzen dira, eta horri irekita egotea da ideia».\nBroma modura sortu zuten izena: Arantxa izenak eta txaranga hitzak zuten antzekotasunari tiraka. Horregatik eskatu zioten hitzaurrea Arantxa Urretabizkaia idazleari. «Askotan egiten ditugu halakoak», onartu du Mantxik, «txorakeriak proposatu, eta gero aurrera egin eta gauzatu». Bidali zioten, beraz, proposamena; hark onartu, eta aurrez beste inon argitaratu gabeko Sorterria poemarekin hasten da liburua.\nKartoi banda helburu\nEz da idazleari egindako keinu bakarra. Justu liburuaren bukaeran dator Miren Barrenak konposatutako Zergatik panpox pieza, idazlearen aipu batetik abiatuta: «Eztulak tronpeta batek baino soinu gehiago egiten du». Partituraren arabera, musikarien organismoa musika bilakatzea da helburua, kasu honetan. «Komeni da negua edo alergiak eta katarroak ohikoak diren garaia izatea. Musikari bakoitzak eztulka hasi arte itxarongo du, eta orduan, ahokoa ahoan jarri eta musika bat sortuko du. Ziurrenik pieza minimalista izango denez, soinu baino isiltasun gehiagorekin, musikariak ere distantzia handi batera jarriko dira, espazioa soinuarekin koherentea izan dadin. Horrela, kutsatzeak ere saihestuko dira».\nEuskaraz eta gazteleraz datoz liburuko jarraibide guztiak, eta musika egiten jarraitzeko proposamena ere badela gogorarazi du Mantxik. «Irakurtzeko ez ezik, edonork jo dezan ere pentsatuta dago liburua, edozein tresnarekin. Probatu behar diren zerbait dira partiturak».\nHaize tresnarik jotzen ez dakitenengana ere iritsi nahi dute orain Txaranga Urretabizkaiako kideek. Horretarako, azaroko ostegunetan beren lan metodoari buruzko tailer bat antolatu dute Bilboko San Frantzisko auzoko Sarean elkartean, eta kartoi banda bat sortu nahi lukete hortik.


naiz: hedabidea zara - Presoen aldeko desobedientzia ekintzak, iruditan\nEuskal presoak Euskal Herriratzeko aldarrikapena lau haizetara zabaldu dute «solidarioak» bezala ezagutu diren ekintzaileek urtetan zehar. Olentzeroz edo Giraldillaz jantzita, bizikleta gainean edo auto bat irauliz, irriño bat eragin digute. Hona hemen 1999tik hona egindako ekintza horietako batzuen argazki bilduma.\nCarlos Herrera, inagurazio jaialdiaren aurkezlea, «Giraldilla» bati eskua ematen. (Andoni CANELLADA)\nMunduko Atletismo Txapelketaren aurkezpen ekitaldian «Giraldillen» eskutik euskal presoen herriratzearen aldeko ikurrak agertu ziren. (Ander GILLENEA)\nSevillan, 1999eko abuztuan, Munduko Atletismo Txapelketaren harira, presoen euskal herriratzearen aldeko «Giraldillak».\nHasera baten ohartu ere ez baziren egin, azkenean kanporatuak izen ziren euskal presoen aldeko ikurrak zeramatzaten «Giraldillak». (Ander GILLENEA)\nIrun-Madril talgoa moztu zuten Donostian, euskal presoen herriratzea eskatuz, 1998an. (Jon URBE)\nLa Santeko espetxean eginiko ekimena, 1999an. (Bob EDME)\nLa Santeko espetxean solidarioek eginiko ekintzaren beste argazki bat. (Bob EDME)\nPuerto Real-eko ospitalean ingresatuta zegoen Esteban Nieto euskal presoearen aldeko solidarioek eginiko ekintza, 1999an. (Jon URBE)\nAlgeciras-eko espetxera Olentzero eraman nahi izan zuten Presoekin taldekoek, 1999an. (Jon URBE)\nDesobedientzia zibilaren aldeko manifestazioa Donostian, 2000. urtean. (Andoni CANELLADA)\nFrantziako Tourrean etapa bateko azken 300 metroak egin zituen solidario batek euskal presoen aldeko ikurrarekin, 2000an. (Bob EDME)\nHelmugara iritsi eta besoak altxatu zituen euskal presoen aldeko ikurra soinean zuela, 2000. urtean. (Bob EDME)\nZuzen taldeko kideak, Bartzelonan egindako ekintza baten ostean, atxilotuta, 2002an. (Jagoba MANTEROLA/ARGAZKI PRESS))\nDemos eta Zuzen-eko kideak elkarrekin, Parisko espetxe bateko harresira igota, 2005ean. (Gaizka IROZ)\nParisko espetxe batean eginiko ekintzaren beste argazki bat, 2005ekoa. (Gaizka IROZ)\nDemoen aurkako epaiketa baten irudia, Baionan. (Gaizka IROZ)\nDemoen eta Zuzen-eko kideek prentsaurrekoa Baionako espetxearen aurrean, kide baten urtebeteko kartzela zigorra salatzeko emana. (Gaizka IROZ)\nMimoak, Sevilla II-ko presoen egora salatuz. (ARGAZKI PRESS)\nMunduko Saskibaloi Txapelketan, 2014ko irailean. (AFP)\nMadrilgo Puerta del Sol, urte zaharretako kanpaikaden unean.


barren.eus - Amorante, Iban Urizarren azken proiektua zuzenean Kultur Etxeko sotoan\nAspaldiko kopla, flamenkoa, afrikako musika eta orokorrean tradizio anitzeko musika jorratzen du Amorantek, eta folkaren ildotik abiatuta, esperimentaziorako tartea ere uzten du. Erraietatik ateratzen duena kantu bihurtzen saiatzen da Iban Urizar. Gitarra, ahotsa, beatbox pixkat eta tronpetaren laguntzaz lantzen du bere kantutegia, tarteka beste talde batzuen kanten bertsioak eginez. 23:00etan hasiko da herritarren aurrean Kultur Etxeko sotoan eskainiko duen emanaldia. Sarrerak hiru euroan salduko dituzte.\nAmorantek joan den abenduaren 7an, Oreretako Niessen aretoan eskaini zuen kontzertuko abesti bat, Oiloarena, entzun dezakezue honako bideoan:


Audio eta bideo transkripzioak\nBeste hizkuntza batzuetan hitzaldirik?\nHerrialde desberdinetako parte-hartzaileen artean marketin hitzaldirik?\nGuretzat ez dago hizkuntza oztoporik! Transkripzio naiz itzulpengintza zerbitzua eskain dezakegu. Horrela, hizkuntza batean edo gehiagotan zure audio eta bideo fitxategi guztiak bateratu ahal ditzakezu.\nKasu erreal bat: Turismoaren munduan lan egiten duen bezero espainiarrak, Alemania, Espainia eta Frantziako egoitzetan herrialde desberdinetako bezeroekin egindako marketin konferentzia guztien transkripzioen eskaera egin zuen. Salmenta estrategiak aztertzeko transkripzioak ingelesez eskatu zituen.


hodei guztien gainetik...: 19/9/1 - 19/10/1\nAiako Harriak - Basurdeen Begiratokia (4c, 160m)\nEskalatzen blogetik hartutako irudia\nBidea: Ordu eta erdi\nJaitsiera: 20 minutu\nAiako Harrietan, Aritxulegi ondoan, kokatuta dagoen eskalada bide erraza. Luzeak egiten ikasi edo praktikatzeko arras aproposa, gradu baxuarekin eta ongi ekipatua.\nArritxulo aterpearen ondoan autoa utzi eta Oiartzun aldera doan errepidetik jaitsi behar da metro batzuz. Ezkerretarako 90 graduko lehen bihurgunean eskuinetara igotzen den bidexka txiki bat hartu behar da. Hortik 5 minututan bidearen azpiko aldean egonen gara.\n1. luzea (4b): Paretatxo bat dago bi kimikorekin pareta nagusiaren aitzinetik. Guk hau ezkerretik saihestu genuen eta pareta nagusian hasi ginen eskalatzen. Nahiko etzan hasten da eta laster gehiago etzaten da. Azken zatian bertikalagoa izan arren, helduleku handienak dituen zatia da.\n2. luzea (3c): Arras erraza. Bileratik atera eta ezkerretara jo behar da erlaitz belartsu bateraino. Hortik zuzen goiti zati errazetik.\nBigarren luzea akitzen\n3. luzea (4c): Bidea gradua ematen dion luzea honakoa da eta luzeari gradua lehen paretak ematen dio. Bertikala da, baina arras ongi babestua dago. Zatitxo hori pasata heldulekuak ugariagoak dira eta pareta pixka bat etzaten da.\n4c graduko paretatxoaren azpian\nHirugarren luzearen hondarreko metroetan\n4. luzea (4a): Misterio handirik gabeko luzea. Lehen paretatxo bat bere eskuinetik saihestu genuen pareta nagusiaren azpian jartzeko. Hala ere, pareta hau ere etzana da. Eskuinetarako zeharkaldi batek ematen dio gradua luzeari. Pausu hau gaindituta anitz etzaten da pareta eta oinez ibiltzeko tarteak ere baditu. Luzea eta bihurritua da luze hau eta soka biltzea kosta egiten da.\nLaugarrena akitzen plaka etzanetatik\n5. luzea (3a): Luzerik errazena. Sokarik ere ez da behar egiteko egia erran.\nAzken luzean, errazenean\nBehin bidea akituta, azken bileratik iparraldera bidexka txiki bat hartu behar da Erroilbidera doan bidera ateratzeko. Bide honetatik laster batean jaisten da Arritxuloraino.\nEgilea: Estebe ordua: 02:55 iruzkinik ez:


"Homeopatian ez gara ari inoren kontra, medikuntzaren testuinguruan dagoen aukera bati helduta baizik" | Revista\n“Homeopatian ez gara ari inoren kontra, medikuntzaren testuinguruan dagoen aukera bati helduta baizik”\nInmaculada Gonzalez-Carbajal Garcia doktorea. Mediku Homeopaten Espainiako Federazioko lehendakaria : "Homeopatian ez gara ari inoren kontra, medikuntzaren testuinguruan dagoen aukera bati helduta baizik"\nBatzuek diote plazebo efektuan oinarritzen direla…\nLehen argudioa da oraindik ere indarrean dagoela berrehun urte baino gehiago igaro ondoren. Bigarrena, zalantzarik gabe, eraginkorra dela hainbat koadro klinikotan: zefaleak, asma, dermatitisa, errinitisa, bronkitisa, infekzio koadro errepikariak, gaixotasun kronikoak (artitris erreumatoidea, esklerosi anizkoitza, fibromialgia…). Hirugarrena lan esperimentalek ematen dute, bai maila klinikoan egiten direnak, bai maila fisiko eta kimikoetan egiten direnak, eta bai farmazia arloan ere. Berdin gertatzen da albaitaritzako oinarrizko ikerketan eta zelula hazkuntzetan, eta animaliekin eta begetalekin egin diren ikerketetan ere bai.\nArgi utzi nahi dut medikuak garela gauza guztien gainetik eta hainbat arrazoirengatik homeopatia hautatu dugula, medikuntza modu horrek jokaleku jakin bat eskaintzen digulako gure lanbidean jarduteko. Gure artean espezialista asko dago, familiako medikuak, doktore tesia egin duten pertsonak… Homeopatian ez gara ari inoren kontra, medikuntzaren testuinguru orokorrean dagoen aukera bati helduta baizik. Eta, kasu askotan, elkarren osagarri gisa ere bai.\nGarrantzitsua litzateke aukera ekonomikoak izatea arlo honetan azterlan gehiago egiteko. Hala ere, ezagutzen ez dugun zerbaiten aurrean, errespetuz jokatzea izan behar luke lehenbizikoa…


naiz: editoriala - Korrikan ere herritarrak protagonista\nKorrikan ere herritarrak protagonista\n2.557 kilometro egin ondoren, atzo bukatu zen 20. Korrika Iruñean. Lasterketa osoan zehar bezala, amaieran ere herritar askok hartu zuten parte; eta jai giroa, aldarrikapenak eta emozioak ez ziren falta izan Euskal Herriko hiriburuan. Ekimen indartsu, koloretsu, alai eta kolektibo honek herritarrek euskararen alde egiten duten lan isil eta iraunkorraren balioa nabarmentzen du.\nKorrika Euskal Herrian egiten den mobilizazio erraldoi eta arrakastatsuena da, ezbairik gabe. Eta aurtengoa ere halakoxea izan da. 20. edizioa bukatu da eta balorazio sakonetarako tartea irekitzen da orain. Behinik behin, mobilizazio honek ezberdintasunak gainditzeko eta herritar ororengana iristeko duen gaitasuna azpimarra daiteke. Modu batean edo bestean, ekimen honen izaera kolektibo eta positiboak bazter guztiak kutsatzen ditu, herritarrak protagonistak bihurtuz. Espiritu horrek balio izan du, egoera zailetan ere, bideak topatzeko, aurrera egiteko eta aldaketak eragiteko, atzo Iruñean antolatzaileek azpimarratu zuten bezala.\nKorrikaren mezuak euskarak –munduko beste edozein hizkuntzak bezala– duen balio unibertsala nabarmendu zuen. Eta euskara erabiltzera dei egiten zuen, gainerako ondareenak ez bezala, hizkuntzen balioa erabileran datzala azpimarratuz. Hori da, hain zuzen, Korrika bukatuta gelditzen den erronka: euskararen erabilera sustatzea. Horretarako, jakina, borondate ona baino zerbait gehiago behar da: taxuzko estrategia marraztea, partekatzea eta garatzea.\nMundua aldatzen ari da eta Euskal Herria ere bai. Mudantza horretarako, herri gisa bestelako kontzeptuak, estrategiak eta tresnak definitu behar ditugu. Eta euskararen geroa bermatzeko ere berrikuntzak ezinbestekoak izango dira. Orain arte bezala, irudimenez, kemenez, adostasunez eta elkarlanez josiko da etorkizuna. Arrakasta erdiesteko, Korrikan bezala, herritarren parte hartze eta protagonismoa erabakigarria izango da.


Irekia Eusko Jaurlaritza - Gobierno Vasco :: EHAA xedapena 201705983\nJAKINARAZPENAK, betearazpen-prozeduran aurkeztutako errekurtso eta zatikapen eskabide batzuen ebazpenei buruzkoak.\nGaiak: ERABAKI ADMINISTRATIBOAK; ERREKURTSO EKONOMIKO-ADMINISTRATIBOAK; ZERGA-BETEBEHARRAK\nXedapenaren data: 2017-11-29\nHurrenkenaren zenbakia: 201705983\nEuskal Autonomia Erkidegoko Ogasun Nagusiaren Dirubilketa Erregelamendua onartzen duen abuztuaren 31ko 212/1998 Dekretuaren 53. artikuluan xedatutakoaren arabera, eta Tributuei buruzko abenduaren 17ko 58/2003 Legearen 112. artikuluari dagokienez, ahaleginak egin dira jarraian zehaztutako administrazio-egintzak jakinarazten, baina ezinezkoa izan da, administrazio honi egotzi ezin zaizkion arrazoiengatik.\nOndorioz, dei egiten zaie interesdunei edo horien legezko ordezkariei –behar bezala egiaztatuak– jakinarazpena jasotzeko ager daitezen, Eusko Jaurlaritzako Nahitaezko Diru Bilketako bulegoetan, 15 egun naturaleko epean, iragarki hau Estatu Aldizkari Ofizialean argitaratu eta hurrengo egunetik aurrera. Ondoren adierazten dira bulegoen helbideak, eta hau izango da ordutegia: astelehenetik ostegunera 8:00etatik 14:00etara eta 15:00etatik 18:00etara eta ostiraletan 8:00etatik 15:00etara.\nEpe hori amaitu eta interesduna agertu ez bada, agertzeko epea bukatu eta biharamunetik aurrera jakinarazitzat joko da, lege-ondorio guztietarako, hari dagokion administrazio-egintza (eranskinean zehazten da espedientea).\nJakinarazten da, halaber, ordezkaritza, ematekotan, Tributuei buruzko abenduaren 17ko 58/2003 Legearen 45. eta 46. artikuluetan xedatutakoaren arabera eman beharko duela.\nJAKINARAZPENAK, betearazpen-prozeduran aurkeztutako errekurtso eta zatikapen-eskabide batzuen ebazpenei buruzkoak.\nJAKINARAZPENAK, betearazpen-prozeduran aurkeztutako errekurtso eta zatikapen eskabideen ebazpenei buruzkoak.\nJAKINARAZPENAK, betearazpen-prozeduran aurkeztutako errekurtso eta zatikatze-eskabide batzuen ebazpenei buruzkoak, egiteko daudenak.\nJAKINARAZPENAK, betearazpen-prozeduran aurkeztutako errekurtso eta zatikapen eskabide batzuk ebazteari buruzkoak.


...tzuen bidez beharrezko baliabideak ematea Azpeitiko ikastetxeei eta hezitzaileei, bazterketa prebenitzeaz gain, "ikasleen n...\n...este, hamabost minutu ematen dute gosaltzen. 98 ikastetxetako 2.400 ikaslek hartu dute parte inkestan.\no Nafarroako Gobernua ikastetxeetan egiten ari den prebentzio kanpainei esker, 2006. urtetik %1...\n... inkesta batek ondorioztatu duenez. Ekimena 92 ikastetxeko 4.000 ikasleengana ailegatuko da aurten.\n... kopurua %15,3 igo dela Araba, Bizkai eta Gipuzkoako ikastetxeetan, iazko ikasturteari dagokionez. Pozik daude datuokin hezkun...\n...guna eta ederto pasatu genuen", adierazi dute ikastetxetik.\n''Club can't handle me'' abestia doa lehenengo Lipdub lehiaketan. Egilea(k) ERREDAKZIOA. , Euskal Irrati Telebista 2010 (2)\n...>, bigarren postuan, Hondarribiako Ama Guadalupekoa ikastetxearen "Kantuz eskertu" abestia doa. Honek 2.210 boto eta 7.259 bi...\n.... Lehia handia daukate Hondarribiako Ama Guadalupekoa ikastetxekoekin.\n''Eskola jasangarria aintzatespena lortu dugu''. Egilea(k) SAN MARTIN AGIRRE HERRI ESKOLA. , Goiena Komunikazio Taldea 2017 (3)\nAmaitzear dagoen ikasturte honetan, guztira 449 ikastetxek parte hartu dute programa honetan, hezkuntza-komunitate guz...\n...kola jasangarria ziurtagiriaren aintzatespena lortu du. Ikastetxeko zuzendari Begoña Otsoa-Aizpuruak jaso du diploma Iñigo Urku...\n...kie gaur (2017-06-06) Iñigo Urkullu Lehendakariak 31 ikastetxeri. Busturian dagoen Euskadiko Biodibertsitate Zentroko audito...\n...>zen. Filmak Wallaceren urratsak jarraitzen ditu, ikastetxe katolikoan eginiko ikasle garaietatik hasi, droga-saltzaile...\n...dira gustura kantuan, eta Herriko Plazan bi ikastetxetako haurrak batu dira Almen ikastolakoekin guztiak batera kanta...\nIkasleek eguerdian egin dituzte protestak, ikastetxe eta unibertsitateetan, eta gauean herri eta auzo gehienetan...\n...rrokaldian hil zirenen seme-alabentzako ikastetxeak ireki zituzten. Hara joateko aukera izan nuen. Ondoren, Kub...\n...ago. Guk ezin diegu etxeko lanekin lagundu eta ikastetxeetan, adibidez, ikastordu batzuk jarriko balituzte irakasle batz...\n'Adingabeak eta teknologia berriak' hitzaldia Floreagan. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2012 (4)\n...asteartea, arratsaldeko 15:00etan izango da Floreaga ikastetxeko bideo-gelan.\nAZKOITIA. Floreaga ikastetxeko Lehen Hezkuntzako ikasleek hainbat kontsumo tailer egingo d...\n'Ahozkotasuna eta bertsolaritza' bertso jaialdi jendetsua. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2010 (4)\nIkastetxeetako haurren partaidetzarekin, "Ahozkotasuna eta bertsolaritza" ...\n...1 mailetako haurrek kantatu zituzten Jokin Uranga eta ikastetxetako irakasleekin landutako bertsoak. Saio jendetsua izan zen, g...\n'Ahozkotasuna eta bertsolaritza', gaur Hondartza Kiroldegian. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2011 (2)\n...lako Gurutzeko Alabak, Talaia eta Ama Guadalupekoa Ikastetxeetako ikasleek hartuko dute parte, Ander Lizarralde bertsolariare...\n...a: 07:30ak aldera atxilotu zuten, etxe ondoan, ikastetxera joateko autobusa hartzera zihoala. Madrilera eraman zuten.o...\n...00ak aldera atxilotu zuten, Ordizian (Gipuzkoa), ikastetxean. 08:30ak aldera agertu zen Guardia Zibila haren etxean. Mad...\n...> atxilotu zuten, Gasteizko autobus geltoki parean, ikastetxera zihoala. Madrilera eraman zuten.o Aratz Urrizola: 09:00ak a...\n...tatu aurkeztuko dituzte urriaren 19an, eta Hendaiako ikastetxeetako haurrek kultura gutxituei buruz Quebecen egindako sei film ...\n...e ohiek agerraldia egin dute Kataluniako Kazetarien Ikastetxean manifestu baten berri emateko. Adierazpena Rigolek irakurri...\n'Arnasguneen hezkuntza proiektua' haurrekin lantzera. Egilea(k) GOROSTIDI, Xabi. , Goiena Komunikazio Taldea 2017 (2)\nUEMA osatzen duten herrietako ikastetxeetan DBHko eta Batxilergoko ikasleekin lantzen den programa da. ...\n...arien batera, eta urtarrilean hasi ziren ikastetxeetan lantzen.\n'Artea ikasbide', Guggenheim Bilbao Museoan. Egilea(k) ERREDAKZIOA. , Euskal Irrati Telebista 2012 (9)\n...en "artista" txikiak Euskal Autonomia Erkidegoko sei ikastetxe publikotakoak dira: Bilboko Artatse , Miribilla , Ingeniero...\nEAEko ikastetxeetako sei eta 12 urte bitarteko 112 ikaslek erakundearen 15. urte...\nEAEko ikastetxeetako sei eta 12 urte bitarteko 112 ikasle k erakundearen 15. urt...\n...renzo eta Elejabarri ikastetxeak eta Donostiako Zuhazti ikastetxea.\n...eta 2012 urte bitarteko egutegi bat, Elejabarri ikastetxeak "15 eskuz" osatutako trofeo bat...\n...ktu horiez gain, programan parte hartu zuten sei ikastetxeetako ikasleek Museoaren 15. urtebetetzearen oroigarri izango dir...\n...o Jose Orbegozo Gorostid i , San Lorenzo eta Elejabarri ikastetxeak eta Donostiako Zuhazti ikastetxea.\n...t grabatu dute urtebetetzea ospatzeko. Miribilla ikastetxekoek poesia bisual bat sortu dute, Ingeniero Orbegozoko ikasleek...\nArtatse ikastetxeko haurrek bideo bat grabatu dute urtebetetzea ospatzeko. Miri...\n'Auzolana, euskarazko kulturgintzaren ardatz' hitzaldia gaur Floreagan. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2012 (4)\n...aturiko XXII. Euskal kultur jardunaldien barne, gaur ikastetxeko On Bosco aretoan, 20:30ean, Gotzon Barandiarean eta Igor El...\nFloreagako Salestar Ikastetxeak eta Gurasoen Elkarteak antolaturiko XXII. Euskal kultur jar...\n...- ziharduten orain dela urte batzuk. Agustinas izeneko ikastetxe katoliko, honetan. Haiek ebanjelioa goratzen zuten pareta b...\n'AzpeitHika' ikasleen kartel erakusketa zapatura arte ikus daiteke Sanagustinen. Egilea(k) UZTARRIA. , Uztarria Komunikazio Taldea 2016 (3)\n...1z geroztik ari dira lantzen hitanoa Azpeitiko ikastetxeetan, Soziolinguistika Klusterrarekin batera; 2011tik 2013ra DBH...\n...rauak nola bizi dituzten landu dute herriko ikastetxe guztietan 10 urteko gaztetxoek. Lanaren emaitzetako batzuk,...\n'Azpeitia ezagutzen' proiektuko azken liburuxka kaleratu dute. Egilea(k) UZTARRIA. , Uztarria Komunikazio Taldea 2016 (3)\nAzpeitia ezagutzen proiektua herriko ikastetxeetan lantzen ari badira ere, unitate didaktikoak herritar ororen...\n...ndeko Azpeitia dute ardatz. Materiala herriko ikastetxeetan lantzen ari badira ere, unitate didaktikoak herritarren esk...\n...>dagoeneko hasi dira materiala lantzen herriko ikastetxeetan.\n'Beko plaza' aldizkariaren 19. zenbakia kaleratu dute. Egilea(k) GOIZARIN. El Diario Vasco, Sociedad Vascongada de Publicaciones, S.A. 2012 (6)\n...eko Plaza" aldizkaria argitaratu dute Elizalde ikastetxean. Dagoeneko 19. zenbakira iritsi dira Elizaldetarrak. Hogeit...\n...u zutela aipatzen da. Eta bukatzeko, Elizalde ikastetxea berrialaguna dela aipatzen da. Hirugarren orrialdean, Alain...\nElizalde Ikastetxeak plazaratu du azken alea\n'Berdinkatea' gizon eta emakumeen arteko berdintasuna aldarrikatzeko. Egilea(k) LARRAÑAGA, Itziar. , Goiena Komunikazio Taldea 2017 (2)\n...tu da eta amaitzean, Elena Lete alkateak eta ikastetxe guztietako ikasleek manifestu bat irakurri dute udaletxeko ...\n...> Egunaren harira, Bergarako Udalak eta herriko ikastetxeek elkarlanean Berdinkatea egin dute. Giza katea herriko punta...\n'Beste aldekoak' eta 'Ispilua', Poltsiko Antzerkiaren Donostiako Jaialdian. Egilea(k) ZABALA ARTETXE, Juan Luis. Berria, Euskal Editorea SM 2012 (1)\n...ak, maiatzaren 17tik ekainaren 3ra bitarte. Jatetxeetan , ikastetxeetan eta batez ere tabernetan egingo dira emanaldiak. Egitarauko...\nIkastetxeak osatu baino ez du egin behar familiaren heziketa jarduna, e...\n'Bookcrossing' egingo dute EAEko hainbat liburutegik. Egilea(k) EZEZAGUNA. Berria, Euskal Editorea SM 2012 (1)\n... eta Gipuzkoako 18 herritako hainbat liburutegi eta ikastetxek bookcrossing eginez --hots,lliburuakaskatuz --eetaaaskotari...\n...eraz, besta giroan zuen jakin Celine Tourreuil ikastetxeko zuzendariak brebeta pasatu berri zuten bere hirugarren mail...\n'Comenius' proiektuaren 2. ikasturtea Institutuan. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2012 (4)\n...>2012ko abenduan etorriko dira gure herrialdea eta ikastetxea ezagutzera, eta gureak udaberrian Worbisera (Alemaniara) jo...\n...lemaniako Worbis-eko Staatiches Gymnasiun Marie Curie ikastetxea eta Galeseko Llandudno hiriko Ysgol John Bright School-ekin...\n'Datuek diote lau haurretatik hiru D ereduan matrikulatuko direla'. Egilea(k) ERREDAKZIOA. , Euskal Irrati Telebista 2010 (1)\n...re, Araba, Bizkaia eta Gipuzkoako eskola publikoko ikastetxeen gobernuan, ordezkaritza organo gorena duen erakundea da Kon...\n...hainbat liburu argitaratuta, ibiliko zinen Idazleak ikastetxeetannprograman....Bai, urte piloa daramat horretan. Bide batez, ...\nHiru urte egin zituen Azpeitian Iraurgi ikastetxean irakasle, 1985etik. Gero, Donostiara joan zen, eta 1988an e...\nIkastetxe itzaltsu haren errektoreorde zenak buru-belarri jardun du G...\n...jr. munduate. Kalean da iada Joxemiel Barandiaran Herri Ikastetxeko ikasleek argitaratzen duten Eguzki - Berri akldizkariaren 9...\n'El Internado' Nintendo DSrako joko bilakatuko da. Egilea(k) ERREDAKZIOA. , Euskal Irrati Telebista 2009 (1)\n...la, jokoak hiru dimentsioko irudiak erabiliko ditu ikastetxeko eszenatokiak irudikatzeko eta bikoak gaineratuko dizkie hor...\n'El Patito Feo' musikala, uztailean, Bilbon. Egilea(k) ERREDAKZIOA. , Euskal Irrati Telebista 2010 (1)\nMusikala ikastetxeen arteko dantza eta kanta lehiaketan oinarritzen da, eta horr...\n'Elkarrekin eraikitzen' proiektua sendotuz doa bailarako ikastetxeetan. Egilea(k) UROLA KOSTAKO HITZA. , Uztarria Komunikazio Taldea 2016 (3)\n...>Elkarrekin eraikitzen' proiektua sendotuz doa bailarako ikastetxeetanNone\n... proiektuaren bukaera ekitaldia. Azkoitiko eta Azpeitiko ikastetxeetako ikasleak dira egitasmoaren ardatza. Dagoeneko hiru edizio b...\n...retan parte hartu dute ikasturtean zehar eskualdeko ikastetxeetako, Azkoitiko eta Azpeitiko udaletako eta eragileetako ordezka...\n'Elkartasunez margotu ezazu mundua' Iraurgi Ikastetxean. Egilea(k) EZEZAGUNA. El Diario Vasco, Sociedad Vascongada de Publicaciones, S.A. 2010 (8)\n...ean Aste Solidarioa buru-tzen ari dira, Boechion ikastetxeak duen proiektuari lagun-tza eman eta elkartasunak gure bizit...\n...artida jokatu da Eskolarteko txapelketa irabazi duten ikastetxeko gazteen artean.\n"Elkartasunez margotu ezazu mundua" Iraurgi IkastetxeanNone\n"Elkartasunez margotu ezazu mundua" lelopean, Iraurgi Ikastetxean Aste Solidarioa buru-tzen ari dira, Boechion ikastetxeak du...\n'Elkartuz zabalduz' lelopean, maiatzaren 13an egingo dute Herri Urrats. Egilea(k) ERREDAKZIOA. , Euskal Irrati Telebista 2012 (3)\n...ten, eta bertan bildutakoa Kaboko (Lapurdi) Xalbador ikastetxea berriko lanetarako bideratuko dute. 30 urte beteko ditu ika...\n...len aldeko jaiaren aurtengo kantua. Kanboko Xalbador ikastetxea berritzeko helburua dute.\n...anetarako bideratuko dute. 30 urte beteko ditu ikastetxeak, eta 250 ikasle daude bertan. La Troba Kung Fu Kataluniako ...\n'Emakumeak bizirik eta libre' nahi dituztela aldarrikatu dute Azpeitiko ikasleek. Egilea(k) UZTARRIA. , Uztarria Komunikazio Taldea 2017 (4)\n...aren azken egunarekin. Erakusketa horretan, Azpeitiko ikastetxe guztietako ikasleen lanak ikus daizteke. Baina ez ...\n...en bakarra, eta horren erakusle da bideo hau. Ikastetxeetako autoantolaketa taldeek egin dute, Emakumeak bizirik eta lib...\n...aren azken egunarekin. Erakusketa horretan, Azpeitiko ikastetxe guztietako ikasleen lanak ikus daizteke. Baina ez da hori i...\n...o prestatutako materialarekin argazkiak atera dituzte ikastetxe guztietako ikaskideek.\n...gin ahala, bikiek 3 urte bete zituzten, eta ikastetxean hizkiak irakasten hasi zitzaizkien; beraz, iritsi zen aldak...\n...rrez gain, Azkaratek norberak bere familiatik, ikastetxeetatik eta lanetik abiatutako "ekimen positiboak" martxan jartzea ...\n...oiektuaren sustatzaileek azaldu dutenez, baina, ikastetxeetan egiten dituzten saioak "motz" geldintzen zaizkie. Hori ikus...\n... eta Arremanitzeko kideek hainbat saio egiten dituzte ikastetxeetan gazte horiekin hezkidetza, tratu onak eta sexualitatea land...\n... eta Arremanitzeko kideek hainbat saio egiten dituzte ikastetxeetan gazte horiekin hezkidetza, tratu onak ...


Indiako hondakin-uren tratamendua optimizatzeko bidea ireki du Ceit-IK4 zentroak - CEIT-IK4\nIndiako hondakin-uren tratamendua optimizatzeko bidea ireki du Ceit-IK4 zentroak\nSARASWATI proiektu indoeuroparraren azken bilera burutu da\nIndiako hondakin-uren tratamendua hobetzeko asmoz sortu zen SARASWATI proiektua gauzatu da. Herrialdean pairatzen dituzten eritasun gehienak higiene-arazoetatik sortzen direnez, bertako biztanleen bizi-kalitatea hobetzea ekar dezake honelako proiektu batek.\nIndiako hondakin-uren tratamendu, berreskuratze eta berrerabilpenerako erabiltzen diren teknologiak zehaztasun handiz aztertu dira proiektu honen baitan. Gainera, Europan oso zabalduak dauden uren tratamendurako teknologien proiektu pilotuak ere aurrera eraman dira eskala erdi-industrialean, gero India osoan aplikatu eta inplementatu ahal izango diren aztertzeko.\nCeit-IK4 zentroaren zeregina funtsezkoa izan da Indian dauden teknologien eta instalatutako proiektu pilotuen azterketa egiterakoan. Konpostatzeko erreaktore bat diseinatu eta eraiki du zentro honek Mumbai-ko uren tratamendurako instalazio batean.\nProiektuari amaiera eman zaio Roorkee hirian (Uttar Pradesh) egindako bilerarekin. Bertan, Indian dauden teknologien eta instalatutako proiektu pilotuen ikerketak eman dituen emaitzak eztabaidatu eta ideiak trukatu dira.\nOndoriorik azpimarragarriena, proiektu pilotu moduan instalatutako teknologiak poliki-poliki gehitzen joateko gidaren diseinua egitea proposatu izana da, baita Indian uren tratamendurako teknologia berriak instalatzeko erabakia hartzen lagunduko duen tresna garatzea ere. Hori guztia kasu errealetan eta Ceit-IK4 zentroak bultzatutako instalazio pilotuetan egindako ebaluazio teknologikoan oinarrituta.\nSARASWATI -Supporting consolidation, replication and up-scaling of sustainable wastewater treatment and reuse technologies for India- proiektua Europako Batzordeak diruz lagundu du (Grant agreement no: 308672 - FP7, EU-India cooperation in water technology: research and innovation), eta EBko 7 erakundek hartu dute parte, Asiako herrialdeko hainbat erakunderekin batera.


ACF Repeater & Flexible Content Collapser – WordPress plugina | WordPress.org Euskara\nThomas Meyer-(e)n arabera\nJeppe Skovsgaard 2018(e)ko irailaren 24(a)\noliwa 2018(e)ko otsailaren 3(a)\nJoris van Montfort 2017(e)ko urriaren 13(a)\n“ACF Repeater & Flexible Content Collapser” software librea da. Ondoko pertsonek egin dizkiote ekarpenak plugin honi.\nACF Repeater & Flexible Content Collapser 1 eskualde-ezarpenera itzuli da. Eskerrik asko itzultzaileei beraien ekarpenengatik.\nItzul zaitez ACF Repeater & Flexible Content Collapser zure hizkuntzara.


Itzultzea – piszifaktoria\nEz dugu guk deskubrituko zein zaila den itzultzea.\nAriketa ezinezko horri buruz idatzitako poema, ipuin, nobelen tinta-ozeanoetan ito gara ia. Eta oraindik ez dakigu zer arropa jantzi, zein begi ireki, zer min eraman beharko dugun aldean itzultzen garenean.\nTakoidun zapata gorria antzezlanak Gasteizen ikusi zuen argia lehenbiziko aldiz, iazko urri urrunean, hiri horretako Nazioarteko Antzerki Jaialdiaren laguntzari esker. Eta orain, jaioterrira itzuliko gara berriro, jakinik jada ez garela azal leun eta begirada xalodun ume jaioberri hura.\nItzultzen zarenean norbait zain izateak erakusten du dena ez dela izan uste zenuen bezain porrot handia. Beharbada, horixe da bizitzak gordeta daukan oparirik handiena, itzultzen zarenean norbait zain izatea beti. Nahiz eta horrek argi erakusten duen alde egitea ekibokazio larria izan zela.\nGaur inor gure zain badago, zoritxarreko bezain zorioneko izango gara. Alde egiteagatik lehenbizi, eta itzultzeagatik ondoren.\nAurrekoa Ez ginen joan


Lehendakariak Lantegi Batuak-en Etxebarriko instalazioak bisitatu ditu - Lantegi Batuak\nLantegi Batuak / Prentsa oharrak / Lehendakariak Lantegi Batuak-en Etxebarriko instalazioak bisitatu ditu\nBizkaian urritasuna duten pertsonen laneratze eta gizarteratze osoa lortzeko ekintzailetzaren eta berrikuntzaren alde egiten duen erakunde honek hogeita hamar urte beteko ditu 2013an.\nGaur, Eusko Jaurlaritzako ordezkaritza batek, Iñigo Urkullu Lehendakaria eta Juan Maria Aburto Enplegu eta Gizarte Gaietako Sailburua buru direla, Lantegi Batuak-en Etxebarriko instalazioak bisitatu ditu. Bi agintariek interesa agertu dute urritasuna duten pertsonentzako lan aukerak sortzen ari den erakunde honen jardueraz eta garatu dituen proiektuez; hain zuzen ere, 2013an hogeita hamar urte beteko dituelako.\nLantegi Batuak-ek Bizkaian 2.500 pertsona baino gehiagori ematen die lana, eta horietatik 2.300ek urritasunen bat dute. %70ek adimen-urritasuna dute, %25ek urritasun fisikoa edo zentzumenekoa, eta gainerako %5ek, buruko nahasmendua.\nHiru hamarkada hauetan, Lantegi Batuak eraldaketa sozialerako tresna bihurtu da, eta ekintzailetzaz eta berrikuntzaz baliatzen da urritasuna duten pertsonak gizarteratzeko, lanaren bitartez parte-hartze soziala bultzatuz.\nLantegi Batuak-ek pertsonengan, iraunkortasunean eta bikaintasunaren bilaketan zentraturiko balioetan oinarritzen du bere kudeaketa, bai bezeroentzako zerbitzuetan, bai pertsonen arretan. Hainbat Egiaztagiriak kalitate-ziurtagiri jaso ditu; esaterako, Kudeaketa Bikaintasunaren Zilarrezko Q, ISO 9000 (kalitatea), OSHAS 18000 (laneko segurtasuna eta osasuna), ISO TS 16949 (automozioa), eta Aukera Berdintasuna (Emakunde). <br> Lan-aukerak sortzeko ahaleginean, Lantegi Batuen zerbitzu-eskaintza zabalduz joan da urtetik urtera, Bizkaiko enpresa-sarea osatzen duten sektore ezberdinetara egokituta:\nIndustria Esternalizazioa: mekanizazioa, galdaragintza, soldadura, muntaketa elektrikoak, elektronika eta ekoizpen nahiz logistika zerbitzuen teknologiak garatuz, eta eskakizun handiko sektoreetara bideratuta: ekipamendu elektrikoak, automozioa, kontsumo handia, energia berriztagarriak edo etxetresna elektrikoak.\nZerbitzu osagarriak: ingurumen arloko zerbitzuak (lorezaintza eta garbiketa), hiri-altzarien mantentze-lana, logistika dedikatua (Enklabeak), vending, gasolindegien kudeaketa, autonomia pertsonalerako lagungarri teknikoen alokairua Web de Laguntek, adineko pertsonentzako etxez etxeko janari-zerbitzua Web de Etxejan, garden center (Lorelan) edo turismoa Web de BBK Bilbao Good Hostel.\nKomunikazio banaketa eta dokumentuen kudeaketa: posta-operadore independente gisa esku hartuz zuzeneko marketin jardueretan (Gupost), inprimaketa, publizitate-banaketa eta geomarketina Web de Egunon, digitalizazioa eta dokumentuen kudeaketa Web de Dokudea eta dokumentuen suntsiketa konfidentziala (Hondata).


Lointek Gernika Bizkaia eta IDK Gipuzkoaren garaipenak\nLiga Femenina 2017/03/08 Mario Lopez (argazkia: gernikasaski.com)\nLointek Gernika Bizkaiak Pajariel Bembibre PDM 66-77ko emaitzarekin mendean hartzea lortu zuen. Mario Lopezezn neskek markagailuan aurrea hartzea lortu zuten lehen laurden onari esker (12-21), eta aldeak mantentzen joan ziren, atsedenaldira 35-41eko emaitzarekin helduz. Bigarren zatian, bizkaitarrek jokoa kontrolatu, eta eta aldeak mantentzen joan ziren, azkenean garaipen berri bat lortu, eta hirugarren postuan mantenduz. Modiri Mokango 23 punturekin izan zen bizkaitarren saskiratzailerik onena.\nEmbutidos Pajariel Bembibre PDM 66 - 77 Lointek Gernika Bizkaia\nIDK Gipuzkoak Quesos el Pastor menderatzea lortu zuten, hasieratik markagailuan aurretik ipini ziren norgehiagokan (72-66). Azu Muguruzaren neskek ongi ekin zien partidari, eta atsedenaldira 41-26 aurretik ziren. Bigarren zatian, kanpotarrek estutzea lortu, eta apurka-apurka sei puntutara hurbildu baziren ere, azkenean ongi ekutsi zien donostiarrek, denboraldiko hamargarren garaipena lortzeko. Nadia Colhado, Pao Ferrari eta Adut Bulgakek osatutako hirukotea, hurrenez-hurren20, 19 eta 17 punturekin izan ziren donostiarren saskiratzailerik onenak.\nIDK Gipuzkoa 72 - 66 Quesos el Pastor\nLacturale Araskik ezin izan zuen garaipena lortu Star Center Uni Ferroli egindako bisitan, eta azkenean bi puntugaitik soilik galdu zuten (72-70). Hasieratik partida berdintsua izan zen, eta bi taldeetako inork ez zuen alde nabarmenik lortu. Horrela, atsedenaldira 29-28ko emaitzarekin heldu ziren, eta hirugarrengoan arabarrek markagailua irauli, eta 47-48ko emaitzarekin hasi zuten azken laurdenean. Bertan, etxekoak sendoago aritu ziren, eta final estuan garaipena lortu zuten. Marta Tudanca eta Margaret Roundtree biak 16 punturekin izan ziren arabarren saskiratzailerik onenak.\nJardunaldi ona gure ordezkarientzat\nZuzendari Batzordearen lehenengo bilera


Eraldaketa digitala vs. Industria 4.0: kontzeptuak gure errealitatera egokitzea da kontua - Orkestra Lehiakortasunerako Euskal Institutua\nEraldaketa digitala vs. Industria 4.0: kontzeptuak gure errealitatera egokitzea da kontua\nGipuzkoako Foru Aldundiak bultzatuta eta garapen agentziekin lankidetzan, Lurralde Garapeneko Laborategian Gipuzkoako ETEen eraldaketa digitala bultzatu nahi dugu. Agentziek 'familia-mediku' rola hartzen dute enpresa txiki eta ertainekin. Teknologia edo digitalizazio-prozesuei ekiteko baldintzei buruzko ezagutza aditua duten eragileen laguntzaz, agentziek eraldaketa digitaleko prozesuak fazilitatzen dituzte enpresetan. Enpresa gehienekin konfiantzazko harremanak dituzte garapen agentziak aurretik edota hauek eraikitzeko parada dute prozesu honekin.\nIkerketa-ekintza prozesu horren abiapuntua Industria 4.0 kontzeptua izan zen. Hasieratik ohartu ginen kontzeptuaren definizioa adostu beharraz eta gure gerturapena definitzeko premiaz. Honako definizioa hartu genuen abiapuntutzat: Industria 4.0k manufaktura prozesu adimentsu, autonomo eta interkonektatuak garatzea ahalbidetzen duten sistema ziber-fisikoak garatzea dakar (Kagermann et al., 2013; Lasi et al., 2014; Liao et al., 2017, Xu et al., 2018). Baina gure enpresa-sarearen errealitatea errespetatu nahi bagenuen, definizio horretatik haratago, beharrezkoa zen enpresaren baldintza ez-teknologikoak kontuan hartzea (plan estrategikoak definitzea, antolaketa eredua berdefinitzea edo enpresa lehiatzen den merkatuari buruzko ezagutza handiagoa izatea). Izan ere, arlo horietan hobekuntzarako marjina handia antzematen genuen. Bestetik, ezinbestekoa zen, adibidez, ERPen integrazioa 4.0 trantsizioa hasteko lehen urrats gisa errekonozitzea (Sisti, 2019; Larrea et al., 2019). Beraz, kontzeptuaren hurbilketa teknologikoari eutsi zitzaion arren, ikuspegi hori 'irekitzea' adostu zen, errealitatea errespetatzeko eta gure misioa betetzeko: ETEetan eraldaketa integrala bultzatzea, lehiakorragoak izan daitezen.\n2020. urtearen amaieran, prozesua beste sektore batzuetara zabaldu genuen, eta eraldaketa digitalaren kontzeptuak indarra irabazi du. Gainera, COVID-19k eragindako krisiak eraldaketa digitalaren aldeko apustua bizkortu du. Kontzeptu hori oinarritik ikuspegi zabalago batetik abiatzen da. Eraldaketa digitalak negozio-eredu berriak garatu nahi ditu datua eta teknologia digitala erabiliz (Buer et al., 2018). Horrek esan nahi du enpresaren definizio estrategikoa bere gain hartzen duela eta antolaketa ereduaren moldaketa edo kanpoko eragileekin lankidetzan aritzeko kultura bultzatzea ere kontuan hartzen direla. Digitalizazioa eraldaketa digital horren (beharrezko) zati bat da; izan ere, IKT teknologiak integratuz eta prozesuen tratamendu eta optimizaziorako datua erabiltzeko asmoz, formatu analogikotik digitalera bihurtzeko prozesua da digitalizazioa (Scholz et al., 2018; Sugiyama et al., 2017).\nAgentzietako teknikariez osaturiko fazilitadoreen gunean duela egun batzuk egindako tailerrean, agentzietako pertsona batek adierazi zuen eraldaketa digitalaren eta Industria 4.0 delakoaren arteko eztabaidak kontuan hartu behar zuela enpresetan erraztu nahi dugun eraldaketa-prozesuaren abiapuntua. Industria 4.0a, ziurrenik, 4.0 teknologien integraziotik abiatzen da, enpresaren negozio-eredua birdefinitzera irits daitekeen enpresa-eraldaketa katalizatzaile gisa. Eraldaketa digitalak, ordea, bere baitan teknologia digital sorta handia du eta produkzio-prozesuak eraldatzea bilatzen du hasieratik, honekin enpresa-eredua aldatuz.\nIzan ere, ez da lehen aldia ekonomiaren eta lurraldearen garapenaren esparruan errealitatea edo policy making-ak arlo horietan dituen asmoak deskribatzeko kontzeptuen arteko zehaztasun faltarekin topo egiten dugula. Bere garaian, klusterrak, berrikuntza-distritoak edo aglomerazio-ekonomiak bezalako kontzeptuek eztabaidak sortu zituzten ere.\nGauza bera gertatzen zaigu gaur egun Industria 4.0 edo digitalizazioa eta eraldaketa digitala bezalako kontzeptuekin. Ez dago definizio onartu eta orokorturik hiru kontzeptu horientzat. Eta trantsizio digitalaren trenera igotzeko apustuak eta honi loturiko programa eta ekimenen hedapenak beharrezko egiten du. Horra hor akademiak policy making prozesuetan egin dezakeen ekarpen nagusietako bat: kontzeptualizatzeko ariketa. Kontzeptualizatzeak errealitateari 'izena jartzea' esan nahi du. Hainbat eragile inplikatzen dituzten prozesuetarako oinarriak ezartzea ahalbidetzen du, erronka partekatu baten aurrean irtenbide partekatu bat eraikitzeko. Elkarrekin lan egin nahi badugu, lehenik eta behin zertaz ari garen argitu beharra dugu. Horretan datza sinpletasun eta konplexutasuna konbinatzeak.


Menderakuntzatik askatasunera. Independentzia! • ZUZEU\nMenderakuntzatik askatasunera. Independentzia! –\n1) Euskal Herria gainbehera politikoan dago azken urteetan. Gero eta era gordinagoan agertzen zaigu krisia, euskararen, nortasunaren, kulturaren, demografiaren edo kontzientziaren galera nabarmenen bidez, bai eta asimilazio zein zapalkuntzaren normalizazioaren bidez.\n2) Krisi nazional horrek lotura zuzena du marko politiko propio baten faltak sortzen duen hutsunearekin, marko propiorik ezean menderatzailearenean desegitea beste aukerarik ez baitago.\n3) Egoera iraultzeko, herri euskaldunak nahitaezkoa du euskal marko nazionala berrantolatzea, alegia, euskaldunok nazio askapenerako mugimendu, estrategia eta gidaritza baten baitan elkartzea, inperialismoaren eredu, arau eta erakundeetatik at.\n4) Horretarako, oinarrizko bi printzipio ezartzen ditugu abiapuntu gisa:\nEuskal Herria nazio okupatua da, eta autodeterminazio eskubidea du, hots, independentzia nazionalerako eskubidea.\nIndependentzia lortzeko, menderatzaileen sisteman integratu ordez, gure herri boterea bultzatu eta euskal estatua egituratzera jo behar dugu.\n5) Printzipio horiekin ados dagoen euskaldun oro animatzen dugu aurtengo Aberri Egunean Euskal Herriaren berrantolaketa politikora eta erresistentziara batu dadin. Dei egiten dugu apirilaren 12an eguerdiko 12etan Pausun elkartzera, frantziar eta espainiar estatuek inposaturiko muga hautsiz.\nEkimenean parte hartzeko interesik baduzu, jarri kontaktuan helbide elektroniko honekin:\n6 pentsamendu “Menderakuntzatik askatasunera. Independentzia!”-ri buruz\nBenat Castorene 2020-01-21 20:42\nAusartuko naiz iruzkin tipi bat bat egitera.\nTestuak bi aldiz « eskubidea » hitza aipatzen du,denok askotan egiten dugun bezala.\nBainan eskubide bat, berez, ez da ezer ez bada aurrean norbait eskubide hori aitortuko duena eta bere eginbidetzat hartuko duena,\n(gogoeta hau inspiratzen didan Simone Weil filosofo frantses bikainak « obligaziotzat » erranen zuen)\nNork bada hartuko du gure eskubidea bere eginbidetzat ? Gutaz besterik ?\nHogoitahamar kasko pelatu bagara ere, Pausuko Aberrigunera joanen naiz, « aspaldiko partez »\nBainan « eskubide » hitza ikusi edo entzunen dutalarik, ene buruan « eginbide » edo « obligazio » itzuli gogo dut.\nLandare 2020-01-22 00:58\nAzkenengo urteetan aberriaren eguna alderdi batzuen egunaren tankera hartuta zegoen. Urte osoan etsaien sistema elikatzen ibili eta aurpegia zuritzeko festa izaerarekin gainera. Pozgarria da herri sektoreek Aberri eguna gure askapen borroka berrindartzeko egiazko planteamenduz egitea. Badago itxaropenik oraindik! Han izango gara!\nOier 2020-01-22 19:23\nBeñaten hausnarketari zerbait gehitzearren, ene ustez eskubideak eta betebeharrak elkarloturik doazen txanpon bereko bi aldeak dira beti, eta are gehiago euskaldunon kasuan. Gutako ororentzat betebehar bat behar luke Euskal Herriaren autodeterminazio eskubidea gauzatzea, norbanakoaren txikitasunetik hasita maila kolektiboraino, inori (are gutxiago etsaiari) ezer erregutzen ibili beharrean. Zeren oso erraza da eskubideak eskatzea, edo eskakizun hori ordezkari politikoei delegatzea, baina gaitasuna da eskubide ororen iturri, ez beste ezer, eta, gai izateko, hots, boterea erdiesteko herriak antolatu eta borroka egin beste biderik ez du. Izan bedi datorren Aberri Eguna zinezko pausu bat herri honen antolakuntza bidean!\nBenat Castorene 2020-01-23 09:20\nAdos Oier. egia erraiteko, ene iruzkina, tipia izanik ere, gehiago doakio berritzekoa den borrokaren filosofia bati (adibidez ekidinen liguzkeena atzoko lerrakada kaltegarriak eta gaurko printzipiorik gabeko normalizazio hau), ezen eta Aberri eguneko deialdi bati.\nJulen 2020-01-24 20:05\nGure eskubidea dela aldarrikatzeak ez du esan nahi etsaiari ezer eskatzera doazenik. Eskubide bat defendatzen da eta etsaiak ukatu ezkero borrokaren bitartez errespetarazten.\nAdibide gixa, nik txakurren aurrean euskaraz hitz egiteko eskubidea dut. Eskubide hori ukatzen badidate, erresetaraziko dut euskaraz erantzuten.\nAutodeterminazio eskubidea dugu eta gure obligazio morala da eskubide horiek inposatzeko beharrezko indarrak egituratzea.\nfreud 2020-03-02 09:57\nEz bada aipatzen eta ezkutatzen baden gure Estatuaren izena, gaizki goazela bistan da. “Euskal Herria nazio okupatua da” ordez “Nabar Estatua Estatu okupatua da” izango litzateke errealismo politikoa erabiltzea. Independentzia definitu behar dugu eta oso erreza dugu: Nabar Estatuaren jarraipen eta luzapena da independentziaren abiapuntua. Horrekin lotuta Estatu okupatuaren erresistentzia antolatu behar da indar okupatzaileak gre lurraldeetatik botatzeko helburuarekin. Bitartean bere sistema kolonialari aurre egin behar diogu eta gure lurraldeak ingobernableak bihurtzea gobernatzen dutenei: inperalismoak eta bertako errenegatu traidore eta kolaboratzaileek.


Justiziak Elecnorreko arduradunaren gezurrak harrapatu ditu\n2022 urtarrilak 19\nEpaiketa egin da Elecnorreko ESK-ko 3 ordezkari sindikalen aurka, ustezko mehatxu batzuengatik. Gaur justizia leiala izan da bere izenarekiko eta Elecnorreko arduradunaren gezurrak harrapatu ditu.\nOsakidetza eta Hezkuntza Publikoa kolokan\n2022 urtarrilak 18\nHarriduraz ikusi dugu nola bi urteotan zerbitzu publiko horiek desegin dituzten, apurka-apurka. Urtarrilak 19 mobilizazioa Bilbon.\nLan erreforma honi ez!\n2022 urtarrilak 17\nUrtarrilaren 30ean mobilizazioak egingo dira lau hiriburuetan, eta elkarretaratzeak lantokietan, lan-erreforma bozkatu aurreko egunean.\nElecnor, borroka sindikala ez da delitua!\n2022 urtarrilak 16\nUrtarrilaren 19an ESK-ko ordezkari sindikalen aurkako epaiketa egingo da. Bizkaiko Elecnor enpresako arduradun batek gure kideak salatu ditu askatasun sindikalerako eskubidea urratuz.\n4 urte geroago pentsioak kaleetan defendatzen jarraitzen dugu\nGehiengo sindikalak urtarrilaren 15eko Euskal Herriko Pentsiodunen Mugimenduaren mobilizazioetan parte hartzeko deia egin du, mobilizazioak hasi zirenetik lau urte betetzen direnean.\n4 hildako + 1


Ze plan astebururako? Konturatzerako iritsi da asteburuarekin amesteko unea! Planik ba al duzu? https://www.gaztezulo.eus/albisteak/ze-plan-astebururako-1 https://www.gaztezulo.eus/albisteak/ze-plan-astebururako-1/@@download/image/Ignatius Farray .png\nKonturatzerako iritsi da asteburuarekin amesteko unea! Planik ba al duzu?\nDONOSTIA: Ni ala zu antzezlan fina\nDonostiako Poltsiko Antzerki Jaialdiko 26. edizioaren baitan, Ni ala zu antzezlana aurkeztuko du Joseba Usabiagak ostegunean, hilak 9, Intxaurrondoko Aitonen Etxean, 19:00etan. Larunbatean berriz, hilak 10, Etxarri Enen eskainiko dute antzezlana, 20:00etan. Aurtengo Antzerki Sorkuntza lehiaketako finalista izan da obra. Adi, sarrera doan baita! Informazio guztia hemen.\nELGOIBAR: Jainko basatia, asteburua umorez hasteko\nTxalo produkzioen Jainko Basatia komedia dramatikoaz gozatzeko aukera duzu larunbatean, hilak 10, Elgoibarko Herriko Antzokian. Denborapasa polita eskainiko dizute Aitziber Garmendia, Mikel Losada, Andoni Agirregomezkorta, Tessa Andonegi aktoreek; 20:30tan hasiko da emanaldia. Informazio gehiago nahi baduzu sakatu hemen.\nGASTEIZ: Zita bikoitza JimmyJazzen\nIgnatius Farray Tenerifeko komikoak berotuko du giroa ostegunean, hilak 9, JimmyJazz aretoan, 21:00etatik aurrera. Ostiralean aldiz, Let Zep, Erresuma Batutik etorritako Led Zeppelinen tributu talderik onenaz gozatzeko aukera duzu, ordu berean. Emalaldien inguruko gainontzeko datuak hemen.\nADUNA: URTAIN boxeolariaren bizitzan oinarritutako antzezlana, lehen aldiz euskaraz\nZurriola Antzerki Eskolako BIGA antzerki taldearen eskutik, URTAIN boxeolariaren bizitzan oinarritutako antzezlana eskainiko dute lehen aldiz euskaraz. Zita larunbatean da, hilak 11, 19:00-etan; Adunako Asvinenea arte eszenikoen laborategian izango da saioa. Urtain boxeolari euskaldunaren bizitzan oinarrituta, munduaren kontra borrokatu zen gizon txikiaren gloria eta gainbehera agertzen dira antzezlanean.\nDONOSTIA: Elektro-festa Dabadaban\nZZK RECORDS NIGHT: EL G electro-cumbia, tropicaleo eta postureo pixka bat egiteko bestelako musika estilo bitxien ukituko gaugiro aparta antolatu du Dabadabak larunbaterako. Pasa zaitez 23:30ak aldera eta gozatu! Informazio gehiago hemen.\nOÑATI: Joseba B. Lenoir Gang eta Norman elkarrekin\nJoseba B. Lenoir Gang eta Norman elkarrekin joko dute larunbatean, hilak 10, Oñatiko Antixena gaztetxean.\nDONOSTIA: Inude eta Artzaiak dantzan\nAsteburua dantzari amaitu nahi baduzu, eman buelta bat Donostiako kaleetatik igande goizean; urtero bezala, Inude eta Artzaien irri eta oin arinek eguna goxatuko dizute!


John Adams Jr. (1735ko urriaren 30a - 1826ko uztailaren 4a) AEBetako bigarren presidentea izan zen (1797-1801). Halaber, AEBetako lehenengo presidenteordea ere izan zen (1789-1797).\n2. Ameriketako Estatu Batuetako Presidentea\n← George Washington - Thomas Jefferson →\nHautetsia: 1796 United States presidential election (en)\n2. Ameriketako Estatu Batuetako Presidente-Hautetsia\n1796ko abendua - 1797ko martxoaren 4a\n1. Ameriketako Estatu Batuetako Presidenteordea\n1789ko apirilaren 21a - 1797ko martxoaren 4a - Thomas Jefferson →\n1. United States Ambassador to the United Kingdom (en)\n1785eko apirilaren 1a - 1788ko martxoaren 30a\n1. United States Ambassador to the Netherlands (en)\n1782ko apirilaren 19a - 1788ko martxoaren 30a\nmember of the Massachusetts House of Representatives (en)\n1770eko ekaina - ezezaguna\nBraintree (Massachusetts), 1735eko urriaren 19a (juliotar egutegia)\nQuincy (Massachusetts), 1826ko uztailaren 4a (90 urte)\nUnited First Parish Church (en)\nAbigail Smith Adams (1764ko urriaren 25a - 1818ko urriaren 28a)\nSusanna Adams (en)\nCharles Adams (en)\nPeter Boylston of Braintree Adams (en)\nabokatua, politikaria, diplomazialaria, filosofo politikoa eta estatu-politikaria\n1800ko iraultzan, Adams bigarren txanda baterako aurkeztu zenean, Thomas Jeffersonek garaitu zuen. Bestetik, Jefferson Washington Hiriko Etxe Zuri eraiki berrian bizi zen lehenengo presidentea izan zen, 1800n amaitu baitzuten.\nAmeriketako iraultzaren aurreneko garaietan Adams ospetsu egin zen. 1776an bitartekari joan zen Massachusettsen egin zen Kontinenteko Kongresura, eta han Independentziaren Aldarrikapenaren alde egin zuen sutsu. Kongresuaren Europako ordezkari bezala, Britainia Handiarekiko bake ituneko negoziatzaile nagusietako bat izan zen eta Amsterdamen mailegu garrantzitsuak lortu zituen.\nIraultzeko ekintzengatik, George Washingtonen presidenteordea izan zen bi biderrez eta baita AEBetako bigarren presidentea ere. Alderdi Federalistaren barruko borrokak zirela-eta, etsi egin zuen eta Alien and Sedition Acts eztabaidatsuak sinatu zituen. Haren presidente-aldiko lorpenik handiena 1798ko Frantziarekiko Sasi-Gudari irtenbide baketsua ematea izan zen. Thomas Jeffersonek garaitu zuen bigarren agintaldi batera aurkeztu zenean eta Massachusettsera bildu zen berriro. Berak, Abigail Adams emaztearekin batera, politikarien familia ospetsu bat sortu zuen. Herriaren beste sortzaileei ez bezala, haren garaietan bere lorpenak aitortu ez bazizkioten ere, gaur egunean fundatzailerik garrantzitsuenetarikoa dugu.\n2.1 1765ko Zigilu legearen aurka\n2.2 Bostongo sarraskia\n2.3 Legebiltzarraren aginpideari buruzko eztabaida\n3 Kongresu Kontinentala\n3.1 Gobernuari buruzko usteak\n3.2 Independentziaren aldarrikapena\n5 Ideia konstituzionalak\n7 1796ko presidentetzarako hauteskundeak\n8 1797-1801 Presidentealdia\nJohn Adams, 1735ko urriaren 30ean jaio zen Massachusettsko Braintreen, John eta Sussana Boylston Adamsen semerik zaharrena izanik, (Juliotar egutegiaren 1735ko urriaren 19a). Adamsen jaiotze tokiak 1792an Massachusettsko Quincy hiriarekin bat egin zuen eta, egun, Adams National Historical parkean barnean dago. Haren aita, bera ere John izenekoa (1690-1761) Henry Adamsen laugarren belaunaldiko ondorengoa zen. Azken hau Inglaterrako Somerset-eko Barton St Davidetik Massachussetseko badiako koloniara joan zen 1636an. Ap Adam deitutako galestar sendikoa zen eta haren aita, nekazari bat, diakono kongregazionalista zen (hau da, puritanoa); miliziako tenientea eta herriko eskolez eta errepideez arduratzen zen zinegotzia. Haren ama, Sussana Boylston Adams, Brooklyneko Boylston familikoen ondorengoa zen.\nAdams familia xumekoa izan zen, baina Ameriketara 1630ean joan ziren kolono puritanoengandik espero zutenarekin bat egiten zuen. Migrazio Handiko puritanoek Bibliaren arabera bizi izaten zirela uste zuten. Estuardoen Ingalaterra Egipto zen eta haiek "ihes egin zuten israeldarrak ziren...Jainkorik gabekoentzako aterpea ezartzeko; ikearen gaineko hiria...". 1735ean, John Adams jaio zenean, predestinazio bezalako dogma puritanoek ez zuten inor asebetetzen eta haien praktiketako asko denboraren poderioz erlaxatu ziren, baina Adamsek askatasunaren eramaileak zirela uste zuen, larritasun handiko auzia, hain zuzen ere. Sinesten zuen balore-sistema bat zen; jarraitu nahi zuen eredu bat.\nAdams gaztea Harvard Unibertsitatera joan zen, hamasei urte zituenean (1751ean). Haren aitak apaiza izatea nahi zuen, baina Adams zalantzakor zebilen. 1755ean, graduatu ostean, urte batzuetan eskolak eman zituen Worcesterren, bere karrerari buruz pentsatzen zuen bitartean. Asko pentsatu eta gero, James Putnamen, Worcesterko abokatu ospetsuaren bulegoan ikastea nahi zuen. 1758an Adams abokatuen elkartean onartu zuten. Gaztetatik, gertaeren eta pertsonen deskribapenak idazteko ohitura izan zuen; horiek haren egunerokoan agertzen dira han-hemenka. Gaitasun hori askotan erabili zuen, joaten zen kasuak ikasteko eta horiei buruz pentsatzeko. 1764an, Adams Abigail Smithekin ezkondu zen (1744-1818); apaiz kongregazionalista baten alaba: William Smith, Massachutsettsko, Weymouthko, abadea, hain zuzen. Haren seme-alabak Abigail (1765-1813), presidente izango zen John Quincy Adams (1767-1848), Susanna (1768-1770); Charles (1770-1800), Thomas Boylston (1772-1832) eta hilik jaiotako Elizabeth (1775) izan ziren.\n1765ko Zigilu legearen aurkaAldatu\nAdams gailendu zen 1765eko Stamp Act-en aurka agertu zenean. Hau, Britainiar legebiltzarrak ezarri zuen kolonietako armada ordaintzeko eta azken gudako zorrak kitatzeko. Jendearen aurkakotasuna Jonathan Mayhew Bostongo ministroaren predikuaren berriro argitaratzeak piztu zuen. Horretan Erromatarrei 13.a interpretatzen zen, matxinada justuaren printzipioa azaltzeko. 1765ean, Braintreeko bitartekariek Massachussetsko legelbiltzarrari bidali zioten aginduak zirriborratu zituen. Hauek beste hirietako bitartekarientzako eredua izan ziren. 1765Eko abuztuan, artikulu garrantzitsuak idatzi zituen Boston Gazetterako (1768an London Chroniclek berriro argitaratu zituen eta honela deitu zuen: True sentiments of America edo Dissertation on the Canon and Feudal Law).\nGutunean esaten zuen, arbaso puritanoek Ingalaterra Berrira ekarri zituen ideien eta Stamp Act-en aurkako ideien artean lotura bat zegoela. Hartan iradokitzen zen, kolonietako Stamp Act-en arurkakotasuna, Ameriketako kolonoei, ingeles bakoitzari eta edozein gizaki askeri bermaturiko oinarrizko bi eskubide ukatu zitzaizkielako sortu zela; hau da, adostutako zergak besterik ez ordaintzeko eta herkideen epaimahai batek baino ez epaitzeko eskubidea ez izatea.\n“Braintreeko instrukzioak” eskubide eta askatasun kolonialen defentsa labur eta zuzena ziren eta “Dissertation on the Canon and Feudal Law” heziketa politikoari buruzko saiakera literarioa zen.\n1765ko abenduan, gobernadore eta biltzarraren aurreko mintzaldi batean Stamp-Act baliogabea zela esan zuen, Massachussetsek bere onirizia eman ez zuelako, Britainia Handiko legebiltzarrean bitartekaririk ez zuen eta.\n1770ean, Bostongo sarraskia deitutakoan soldadu britainiarrek bost pertsona hil zituzten kaleko borroka batean. Hartan nahastutako soldaduak atxilotu zituzten eta ezin zuten abokaturik aurkitu. Azkenean, Adamsi defendatzeko eskatu zioten. Hark bere ospea kaltetuko zuelakoan bazegoen ere, onartu zuen. Haietako sei errugabetu zituzten eta jendearen aurka zuzenean tiro egin zuten biri hilketa leporatu zieten, baina nahigabeko gizahilketaz besterik ez zituzten zigortu.\nAdamsen soldatari zegokionean, Chinardek dio soldadu batek ginea bat besterik ez ziola ordaindu, Thomas Preston kapitainak, alegia. Hala ere, David McCulloghek bere Adamsi buruzko biografian hamazortzi ginea ordaindu zizkiotela dio. Eta gauza bera dio Adamsek bere egunerokoan; Prestonek lehenengoz hamar ginea eta gero beste zortzi ordaindu zizkiola.\nAdamsen beldurrak beldur, Massachusseteko Gorte orokorrerako hautatu zuten (kolonia horretako legebiltzarra) 1770eko ekainean, epaiarako prestatzen ari zelarik.\nLegebiltzarraren aginpideari buruzko eztabaidaAldatu\n1772an, Massachusettsko gobernadoreak, Thomas Hutchinsonek, berak eta bere epaileek ez zutela legebiltzarretik soldatarik jasoko esan zuen, Koroak aurrerantzean ordainduko zien muga-zergetako diruaz eta. Bostongo radikalak kexu agertu ziren eta Adamsi haien ezadostasunak azaltzeko eskatu zioten. “Two replies of the Massachusetts House of Representatives to Governor Hutchinson” idazkian, Adamsek kolonoak legebiltzar pean ez zirela inoiz egon argudiatu zuen. Jatorrizko araudia erregearekin sinatu zuten eta euren fidelitatea berarekiko baino ez zen. Ezin bazen legebiltzarraren burujabetzaren eta kolonietako independentzia osoaren arteko lan egiteko adostasun linea bat lortu, koloniek ez zuten beste irtenbiderik izango eta independentzia aldarrikatuko zuten.\nNovanglus; edo A History of the Dispute with America, From Its Origins, in 1754, to the Present Time idazkian Adamsek Hutchinsonen argudioak defendatzen zituzten Daniel Leonarden idazlan batzuei egin zien eraso. Idazlan horietan Legebiltzarraren kolonien gaineko aginte osoa defendatzen zuten. Novanglus idazkian puntuz puntu ezeztatzen zituen Leonarden idazlana, eta gero, Britainiar politika inperialistaren aurkako argudiorik luzeen eta zuhurrena ezarri zuen.\nNovanglus Adamsen saiakera sistematikoa izan zen Britainiar konstituzio idatzi gabearen jatorria, izatasuna eta jurisdikzioa azaltzeko. Haren ingelesaren eta kolonien historia legalaren ezaguera zabala baliatu zituen probintziako legebiltzarrek haien arazoetan burujabetza osoa zeukatela egiaztatzeko eta koloniak Britainia Handiarekin lotuta zeudela baina erregearen bitartez, besterik ez.\nMassachussetsek Adams bidali zuen lehen eta bigarren Kongresu Kontinentaletara, 1774an eta 1775etik 1777ra. 1775eko ekainean, kolonien arteko batasuna bultzatzeko asmoaz, George Washington proposatu zuen Bostonen inguruan bildutako armadaren buruzagi nagusia izateko. Haren eragina Kongresuan oso handia izan zen eta ia-ia hasieratik, Britainiatik bereiztearen alde egin zuen.\n1776ko maiatzaren 15ean, Lexington eta Concorden hamahiru hil lehenago hasi ziren borrokei erantzunez, Kongresu Kontinentalak koloniei haien konstituzioak sortzeko eskatu zien. Estatu independienteak izateko lehenengo pausua zen hori. Adamsek esan zuenez: “konstituzioen ziriborroak egiteko ekimena bera independentziaren aldarrikapena besterik ez zen ”\nHurrengo hamarkadan, estatu guztietako amerikarrak elkartu ziren eta gobernatzeko dokumentuei buruz eztabaidatu zuten.\nGobernuari buruzko usteakAldatu\nGarai hartan hainbat kongresukidek Adamsengana jo zuten gobernu berriak ezartzeko kontseiluaren bila. Adams behin eta berriz gauza bera errepikatzeaz aspertu zen eta Thoughts on Government (1776) idazkia argitara eman zuen. Idazlan hark eragin handia izan zuen estatu askoren konstituzioetan. Historialari askok pentsatzen du Thoughts on Government gobernu nahasketaren errepublikar teoria zaharraren adibide bezala irakurri behar dela. Adamsek esaten zuen klaseak edozein gizarte politikotan egoten direla, eta gobernu on batek errealitate hori onartu behar du. Mendetan, Aristotelen garaietatik, hain zuzen ere, erregimen nahastua beharrezkoa zen ordena eta askatasuna gordetzearren. Alegia, erregetza, aristokrazia eta demokrazia edo erregea, handikiak eta jendea orekan jartzen zituen erregimen bat.\nAmerikar abertzaleek uste zuten amerikar askatasunen aurkako britainiar erasoaren errudunak Amerikan eta Britainiar Legebiltzarrean zeuden handiki ustel eta falsuak zirela. Beste batzuek ez bezala, Adamsek uste zuen errepublika baten definizioak zerikusi gehiago daukala helburuekin, baino. Thoughts on Government idazkian idatzi zuen; “Ez dago gobernu onik, errepublikarra dena besterik ez. Britainiar konstituzioaren parterik onena horixe da; errepublikaren definizio bera 'legearen inperioa, ez gizakiarena' baita.” Thoughts on Government ganbara biko legebiltzar baten alde zegoen. Ganbara bakarrekoak gizabanakoaren akats eta bizio guztiak zituen. Ejekutiboa eta epaileek ere independienteak izan behar zirela zioen. Thoughts on Government-ek eragin handi-handia izan zuen eta erreferentzia izan zen estatu bakoitzeko konstituzioak egitean.\n1776ko ekainaren 7an, Adamsek Richard Henry Leek aurkeztu zuen Independentziaren egitasmoa bultzatu zuen esanez: “kolonia hauek dira, eta eskubidez izan beharko zuten estatu libre eta independienteak” eta sutsu sustatu zuen, Kongresuak, 1776ko uztailaren 2an, egitasmoa onartu zuen arte.\nThomas Jefferson, Benjamin Franklin, Robert R. Livingston eta Roger Shermanekin batera komite baterako proposatu zuten, Independentzia aldarrikapen baten zirriborra egiteko. Jeffersonek idazki hori egin bazuen ere, Adams izan zen bultzatzaile nagusia eztabaidetan. Urte asko pasa eta gero, Jeffersonek Adams “Kongresuan aldarrikapenaren zutaberik sendoena; hark aurkituko zituen erasoen aurkako abokatu eta defendatzailerik handiena izan zela” esan zuen.\n1777an, Adamsek Massachusettsko Gorte Nagusiko haren eserlekua utzi zuen guda eta artilleria batzordeko eta beste komite batzuetako buru izateko.\nKongresuak birritan bidali zuen Adams Europara hasten ari zen batasunaren bitartekaria izateko; lehenengoz, 1777an; eta berriro 1779an. John Quincy, hamar urteko haren semerik zaharrena, alboan zuela Frantziara abiatu zen Armada Kontinentalaren Boston fragatan, 1778ko otsailaren 15ean. Britainiar gerraontziek askotan jazarri arren, ikusi zuten borroka bakarra, britainiar korsario baten harrapatze odolgabea izan zen. Batzuek ez zuten Adams kargu hartarako hautatzea espero, garai hartako nazioarteko diplomaziaren hizkuntza menperatzen ez zuen-eta.\nEuropako bere lehenengo bidaian, 1778ko apirilaren baten eta 1779ko ekainaren 17aren artean, ez zuen etekinik lortu eta 1779ko abuztuan Braintreeko etxera itzuli zen.\n1779ko irailaren batetik 1779ko urriaren 30era, Massachusetsko Konstituzioa zirriborratu zuen Samuel Adams eta James Bowdoin-ekin batera. 1779ko irailean Frantziara itzultzeko aukeratu zuten eta Masachussetsko konbentzio konstituzionalaren ondoren, azaroaren 15ean, frantziar Sensible fragatan abiatu zen.\nBigarren bidaia hartan Adams ministro botereguztiduna izendatu zuten eta Britainiarekin adiskidetasun- eta komertzio-itun bat sinatzeko agindu zioten. Frantziako gobernuak ez zuen Adamsen izendatzea onartu eta, Comte de Vergennes, Frantziako kanpoko ministroa tematu zenez, Benjamin Franklin, Thomas Jefferson, John Jay eta Henry Laurens izendatu zituzten Adamsi laguntzeko. Hala ere, Jefferson ez zen Europara etorri eta Laurens Herbeheretako Errepublikara bidali zuten. Jayk eta Adamsek, ordea, frantziarrei ezer ez esatea eta britainiar mandatariekin zuzenean tratatzea erabaki zuten, Franklin albora utzita eta Vergennesen mesfidati, .\nNegoziazioetan, Adams tinko tematu zen AEBen Atlantikoko kostaldeko arrantzatokietarako eskubideak onartu behar zirelako argudioan. Azkenik, amerikar mandatariek euren aldeko ituna lortu zuten. 1782ko azaroaren 30ean sinatu zuten eta Mississippiko ekialdeko lur guztiak, Florida izan ezik (Espainari eman baitzioten saritzat), eman zizkieten.\nNegoziazioak hasi eta gero, Adamsek Herbeheretako errepublikan bolada bat eman zuen. Garai hartan munduan errepublika gutxi zegoen; Veneziakoa eta Suitzar konfederazioa ziren beste bi garrantzitsuenak. 1780ko uztailean, Laurensi emandako mandatuak berak hartzeko baimena eman zioten eta Joan van der Capellen tot den Pol-en buruzagi abertzale nederlandarren laguntzaz, 1782ko apirilaren 19an, Hagan, Adamsek AEBen independentziaren onarpena lortu zuen. Hango egonaldian ere, bost milioi guilderreko mailegua negoziatu zuen Nicolaas van Staphorst eta Wilhelm Willinkekin. Beste alde batetik, 1782ko urrian holandarrekin adiskidetasun- eta merkataritza- itun bat sinatu zuen. AEBen eta kanpoko potentzia baten arteko lehenengo ituna, 1778ko Frantziarekiko itunaren ostean. Herbehereetako Adamsen etxea AEBtatik kanpo zegoen lehenengo enbaxada izan zen. Bi hilabetetan, 1783an, Adams John Stockdale argitaratzaile erradikalarekin hartu zuen ostatu Londresen.\n1784an eta 1785ean AEBen eta Prusiaren arteko harremanen bultzatzaileetako bat izan zen. Hagako prusiar enbaxadore, Friedrich Wilhelm von Thulemeyer, Franklin eta Jefferson ere haietako beste batzuk izan ziren, azken hauek Parisen zeuden.\n1785ean, John Adams James Deunaren Gorterako (Britainia Handirekiko enbaxadorea) lehenengo ministroa izendatu zuten. George III.ari haren errege izandakoari aurkeztu ziotenean, erregeak frantziar gobernuarekiko haren mesfidantzaren berri zeukala aipatu zion. Adamsek onartu zuen eta halaxe erantzun zion: “aitortu behar diot berorren maiestateari, nire herriari besterik ez daukadala atxikimendua ”.\nLondresen zeudenean, John eta Abigailek Gorteko begirada zorrotzak eta gorrotoak pairatu behar izan zituzten, eta ahal zutenean Richard Price bilatzen zuten haietatik ihes egiten laguntzeko. Hura Newington Greeneko Eliza Bateratuaren ministroa zen, baita Biraketaren Eztabaidaren bultzatzailea ere. Biek oso miresten zuten Price, eta Abigailengan eragin handia izan zuten ministroaren eta Mary Wollstonecraft haren begikoaren irakaspenek.\nMassachussettseko konstituzio berria 1780an onartu zuten eta ia osorik Adamsek berak idatzi zuen. Bere gobernua haren ikuspegi politiko eta sozialean egituratu zuen. Komite berezi batek eta jendeak onartutako lehenengo konstituzioa izan zen; eta lehenengoa ere bi ganbara izaten eta botere exekutibo eta judizial bereizita izaten. Exekutiboak beto eskubidea zeukan, baina ez osoa , bi herenekoa baizik. Londonen zegoelarik, 1787an, Adamsek “A Defence of the Constitutions of Government of the United States” (Estatu Batuetako Gobernuen Konstituzioen alde) argitaratu zuen. Liburu horretan Turgoten eta Europako beste idazleen ideiak gaitzesten zituen. Turgotek aristokraziarik ez zeukaten herriek ez zutela bi ganberako legebiltzarrik izan behar esaten zuen.\nNahiz eta Whasingtonek jendearen botua erakarri, eta hautesleen 69 botu irabazi ere, Adams bigarrena izan zen, 34 boturekin eta presidenteorde izendatu zuten 1789ko hauteskundeetan. Senatuko burua izan zen, baina oso eragin txikia izan zuen 1790ko hamarkadako politikan. Berriro hautatu zuten 1792an. Washingtonek gutxitan galdetu zion Adamsi politikari eta afera legalei buruz presidenteordea izan zen bitartean.\nWashingtonen adminiztrazioaren lehenengo urtean, Adams presidentearen titulu ofiziliari buruzko hilabetea iraun zuen eztabaida batean nahastu zen. Bera titulu handien alde zegoen: 'His majesty the president' (Berorren Maiestatea Presidentea) edo 'His High Mightiness' (Berorren Gorentasuna) bezalako tituluak. Hala ere, 'Estatu Batuetako Presidentea' titulu xumeak irabazi zuen eztabaida. Bere defentsa sutsuak eta pottolo izateak 'His Rotundity' (Berorren biribiltasuna) ezizena ekarri zioten.\nSenatuko presidente zegoela, Adamsek 29 berdinketa-apurtzeko bozka erabili zituen, John C. Calhounek ia berdindu zuen marka, 28rekin. Bozka horiekin presidentearen izendatuak kentzeko presidentearen boterea babestu zuen eta hiriburuaren kokapenaren gainean izan zuen eragina. Behin batean, behintzat, bera kontrakoa zen arauen aurka bozkatzera limurtu zituen senatariak. Sarritan, Senatuan konferentziak ematen zituen prozedurari eta politikari buruz. Adamsen ikuspuntu politikoak eta Senatuan izan zuen paper aktiboak Washingtongo administrazioaren kritikak ekarri zizkioten. Lehenengo agintaldiaren amaieran, isilduko zuen ebazpen batekin mehatxatu zuten; horren arabera prozedura eta politika kontuei buruz baino ezin izango zuela hitz egin, beraz, zorrotzago jokatzen hasi zen. Alderdi biak eratu zirenean, Alderdi Federalistan eman zuen izena, baina ez zen inoiz ondo konpondu haren buruzagiarekin, Alexander Hamilton. Adamsen antzinatasuna eta iparraldeko presidentearen beharra zirela eta, 1796ko presidentetzarako Alderdi Federalistaren hautagai izendatu zuten, Thomas Jeffersonen kaltetan –Alderdi Demokrata-Errepublikanoaren buruzagia-. Bere arrakasta bakeari eta oparotasun-garaiari esker izan zen, izan ere, Washingtonek eta Hamiltonek, 1795ko Jay Itunaz, Britainia Handiarekiko guda ekidin zuten.\nAdams presidenteorde egon zen bi agintaldiak, esperientzia etsigarriak izan ziren, bera bezalako gizon jakintsu, harroputz eta kementsu batentzat. Bere emazte Abigaili kexatu zitzaion: “Gure herriak, bere jakintasunean, gizakirik inoiz asmatu zuen kargurik hutsalena eman dit.”\n1796ko presidentetzarako hauteskundeakAldatu\n1796ko hauteskundeak, lehendabizikoak izan ziren Lehen Alderdiaren Sisteman. Adams presidentetzarako Alderdi Federalistaren hautagia eta Thomas Pinckney, Hego Carolinako gobernadorea bere kidea izan zen (garai haietan, presidenteordea bigarrena zetorren edozein zen). Federalistek Adams presidentetzarako hautagai joateko nahi zuten Thomas Jeffersonen hautagaitzari aurre egiteko. Federalista gehienek Hamilton nahiago zuten. Hamilton eta bere jarraitzaileek Adamsen aldekoak ziren arren, gorrotoa zioten, baina bi gaitzetatik txikiena zela uste zuten. Hala ere, Adamsek Washingtoni arrakasta eman zioten ospea eta seriotasuna ez zeuzkala uste zuten eta Adams euren aginduak jarraitzeko setatiegi, harroputzegi eta burugogorregi zen beldur ziren.\nAdamsen arerioak, Virginiako Thomas Jefferson estatu-idazkari ohia eta New Yorkeko Aaron Burr senataria, hautagai Demokratiko-errepublikarrak izan ziren.\nOhikoa zenez, Adams Quincyko bere etxera bildu zen, kanpaina egin beharrean. Berak deitzen zuen joko tentel eta gaizto batetik kanpo egon nahi zuen. Bere alderdiak, ordea, haren aldeko kanpaina egin zuen eta Demokrata-errepublikarrek Jefferson aldekoa egin zuten.\nAdams presidente zegoela, George Washingtonen balore errepublikarrak goraipatzeko ereduari jarraitu zion, eta bertute zibila ere azpimarratu zuen. Izan ere, ez zen inolako eskandalutan nahasita egon.Washingtonen Kabinete berarekin jarraitu zuen lan egiten eta aurreko administrazioaren egitasmo nagusiak bultzatu zituen. Gobernu zentrala indartzen jarraitu zuen, batez ere armada eta itsas armadaren tamainak handitzen. Bere programa ekonomikoak, Alexander Hamiltonenen jarraipen zuzena izan ziren. Historialariek luze eztabaidatu dute Washingtonen kabinetea mantentzeko erabakiaz. Hamiltonen aldekoak baziren ere, mantentzeak ondorengotza samurra ziurtatu zuen. Hala ere, kabinetearengandik aparte lan egin zuen bere agintaldi osoan; askotan erabakiak hartzen zituelarik oposizio sutsuaren aurka. Horrela, Frantziaren aurkako guda ekidin zuen, kabineteko idazkariak horren aldeko amorratuak baziren ere. Frantziaren kontrako Sasi-Gudaren emaitza nagusia, Washingtonek bilatu zuen Europako aferen konponbidea izan zen. Beste gatazka batzuen bezala, etekin psikologikoak ekarri zizkion Estatu Batuei, Europako botere nagusi bati aurre egin baitzion bakarrik.


Berako Mendi Maratoia birtualki eginen dute aurten hamabortz egunez - Bortziriak - Erran.eus\nBerako Mendi Maratoia birtualki eginen dute aurten hamabortz egunez\nTtipi-Ttapa 2021-03-26 11:30\nBerako Mendi Maratoi Erdia eta Gazte Trail birtualki egiteko aukera emanen du aurten Manttalek.\nLasterka edo oinez egin ahal izanen dira 21 kilometroko Maratoi Erdia zein 9 kilometroko Gazte Traila\nBerako Mendi Maratoi Erdia birtualki eginen da 2021ean. Martxoaren 27tik apirilaren 10era bitartean, nahi duen orok frogan parte hartu ahal izanen du bai lasterka zein oinez. Parte hartzeko, Manttaleren webgunean dohainik izena eman beharko da bakarrik.\nBi modalitate izanen dira: Mendi Maratoi Erdia, 21 kilometro eta 1.300 metroko desnibel positiboarekin, eta Gazte Traila, 9,3 kilometro eta 300 metroko desnibel positiboarekin.\nNafarroan bizi direnek zirkuituan bertan egiteko aukera\nNafarroan bizi direnek lasterketa Maratoi Erdi eta Gazte Trailaren zirkuituan bertan egiteko aukera izanen dute, ibilbidea hamabortz egunez egonen baita seinaleztatuta, martxoaren 27tik (larunbata) apirilaren 10era (larunbata).\nIbilbideak oinez zein lasterka egin daitezke. Oinez egiten badira, ez da beharrezkoa izanen egun berean bide osoa egitea, baina Manttaleren webgunera egun bakoitzean egindako tartea igo beharko da. Era berean, nahi bezainbertze aldiz har daiteke parte. Gazte Traila edo Maratoi Erdia behin, bitan, hirutan edo nahi den aldi guztietan egin daiteke.\nBehin Maratoi Erdia edo Gazte Traila bukatuta, Manttaleren webgunera egindako distantzia, desnibela eta denbora eskuz igotzea nahikoa izanen da.\nNafarroatik kanpo bizi direnek ibilbide simulatua\nNafarroatik kanpo bizi direnek eta perimetro itxierarengatik Berara etortzeko aukerarik ez dutenek ere edizio birtual honetan parte har dezakete. Maratoi Erdiaren edo Gazte Trailaren antzeko distantzia eta desnibela duen ibilbidea simulatu bertzerik ez dute egin beharko. Kasu horretan ere, Manttaleren webgunera distantzia, desnibela eta denbora igo beharko dira.\n2021ko edizio birtual honetan ez da sailkapenik eginen, baina parte-hartzaileek egindako denborak ikusi ahal izanen dira. Zerrenda batean, Maratoi Erdian eta Gazte Trailean parte hartzen dutenen denborak ikusiko dira, eta bertze zerrenda batean, Beran ibilbidea egiterik izan ez dutenen eta oinez egin dutenen markak egonen dira. Antolatzaileek Martikoren hamar produktu-sorta eta hamar kamiseta zozkatuko dituzte parte-hartzaile guztien artean.\nIzen ematea egiteko eta datuak Manttaleren webgunean sortu duten plataformara igotzeko ordenagailu bat erabiltzea gomendatu dute eta ez mugikorraren bidez egitea.